Παιχνιδάκι για τον Παναθηναϊκό (114-80) ο ΠΑΟΚ • Η Άποψη\nΑπό Μ. Δ.\t 18:47 - 05/09/2020 Τελευταία Ενημέρωση 18:47 - 05/09/2020\nΗ διαφορά μεταξύ Παναθηναϊκού και ΠΑΟΚ αντικατοπτρίστηκε στο σκορ (114-80) του φιλικού αγώνα των δύο ομάδων που έγινε στα Γιάννινα.\nΠαρότι δεν έπαιξαν πλήρεις (απουσίαζε ο Σαντ Ρος) οι «πράσινοι» κέρδισαν εύκολα τον αντίπαλό τους λίγες μέρες πριν αναχωρ΄ήσουν για το τουρνουά στο Κάουνας με την συμμετοχή της Ζάλγκιρις, της Αρμάνι Μιλάνο και της Άλμπα Βερολίνου.\nΟ Γιώργος Βόβορας ξεκίνησε το ματς με τους Πιέρ Τζάκσον, Μάρκους Φόστερ, Ιωάννη Παπαπέτρου, Ντίνο Μήτογλου και Γιώργο Παπαγιάννη.Από την άλλη, ο Κώστας Μέξας παρέταξε τον ΠΑΟΚ με τους Παπαντωνίου, Λοβ, Ιατρίδη, Καμπερίδη και Κακλαμανάκη στο αρχικό σχήμα.\nTo σκορ στο 10′ ήταν 31-19, ενώ στο ημίχρονο το ταμπλό έγραφε +21 για τον Παναθηναϊκό (59-38) με πρώτους σκόρερ τους Φόστερ (12π.), Νέντοβιτς (12π.) και Ντίνο Μήτογλου (10π.). Στο δεύτερο μέρος οι «πράσινοι» διεύρυναν την διαφορά στο +30 στο 33′ (90-60) και εν τέλει επικράτησαν με +34 (114-80 τελικό).\nΚΑΕ ΠαναθηναϊκόςΚΑΕ ΠΑΟΚ\n«Σουρωτήρι» η αντίπαλος της ΑΕΚ ! «Έφαγε» 6 από ομάδα Β΄Γερμανίας η Σεντ Γκάλεν


39 χρόνια μετά τον φονικό σεισμό στη Θεσσαλονίκη.. - GREECE-SALONIKA.blogspot\nHome Unlabelled 39 χρόνια μετά τον φονικό σεισμό στη Θεσσαλονίκη..\n39 χρόνια μετά τον φονικό σεισμό στη Θεσσαλονίκη..\nΔείτε παρακάτω δυο πολύ σπάνια και συγκλονιστικά video του Associated Press με ότι συνέβη στην πόλη τη μέρα εκείνη.\nΤριάντα εννέα χρόνια συμπληρώνονται σήμερα από τον μεγάλο σεισμό, που συγκλόνισε τη Θεσσαλονίκη.\nΉταν 20 Ιουνίου του 1978, λίγο μετά τις 23.00' όταν η πόλη σείστηκε από την μεγαλύτερη σεισμική δόνηση που είχε πλήξει μεγάλη πόλη στη σύγχρονη Ελλάδα.\nΟ σεισμός είχε ένταση...6,5 Ρίχτερ, σημειώθηκε 20 χιλιόμετρα ανατολικά της Θεσσαλονίκης, μεταξύ της λίμνης Κορώνειας και Βόλβης, στο χωριό Στίβος και αποδείχθηκε φονικός. Η διάρκεια του ήταν 10 δευτερόλεπτα. Είχε προηγηθεί μία σειρά προσεισμών με πιο ισχυρό εκείνον της 23ης Μαϊου, μεγέθους 5,3 ρίχτερ. Οι Θεσσαλονικείς πέρασαν το καλοκαίρι του 1978 σε δρόμους, πάρκα, πλατείες και καταυλισμούς. Από το σεισμό έπεσε μόνο ένα κτίριο. Το οκταώροφο της πλατείας Ιπποδρομίου, το οποίο, πήρε μαζί του 29 ψυχές…\nΜέσα σε λίγα λεπτά στη Θεσσαλονίκη επικράτησε πανικός.\nΚυκλοφοριακό κομφούζιο, αδυναμία μετακίνησης ασθενοφόρων και πυροσβεστικής. Η πόλη έμεινε χωρίς επικοινωνίες και ΜΜΕ. Το σοκ του σεισμού και ο φόβος για νέο ισχυρό μετασεισμό, έκανε τους Θεσσαλονικείς να εγκαταλείψουν τα σπίτια τους και να κατασκηνώσουν στην Πανεπιστημιούπολη, στην παραλία, στην Αριστοτέλους, ακόμη και εντός των ανακτόρων του Γαλερίου στην Ναυαρίνου.\nΓρήγορα έκανα την εμφάνιση τους φήμες για δήθεν μετασεισμούς καθώς για τον ρόλο της επικείμενης Πανσελήνου. Μάλιστα αυτές οι φήμες ανάγκασαν τον τότε πρωθυπουργό, Κωνσταντίνο Καραμανλή να περάσει το τριήμερο στη Θεσσαλονίκη για να κατευνάσει τους φόβους των πολιτών. Κτίρια ράγισαν, τοίχοι κατέρρευσαν.\nΤο κράτος γονάτισε εκείνο το βράδυ.\nΤο σχέδιο έκτακτης ανάγκης «Ξενοκράτης» έπεσε «στο κενό», καθώς δεν υπήρχαν σωστικά συνεργεία, απουσίαζε σχέδιο δράσης για τη μετασεισμική αντιμετώπιση της κρίσης και το πιο σημαντικό δεν υπήρχε θεσμικό πλαίσιο, το οποίο θα παρείχε στην πολιτική ηγεσία και τις υπηρεσίες τη νομιμοποίηση για γρήγορη και αποτελεσματική δράση. Εκτιμάται, ότι το κόστος αποκατάστασης των ζημιών ανήλθε σε 1 με 1,2 δισεκατομμύριο δραχμές.\nΗ 20η Ιουνίου έχει μείνει χαραγμένη στη μνήμη όσων έζησαν το μεγάλο σεισμό του 1978. Όλοι θυμούνται με λεπτομέρειες εκείνη τη μαύρη μέρα για τη Θεσσαλονίκη...


Βρήκε την οικογένειά της δέκα χρόνια μετά…\n25/04/2017 1 Comment\nΕπέστρεψε στην αγκαλιά της οικογένειάς της δέκα χρόνια μετά την περιπλάνησή της, χάρη στην ενεργοποίηση του αντίστροφου Silver Alert.\nΗ Μαρία Χερσονιτάκη 62 χρόνων, δεν είχε επαφές με τους συγγενείς της από το 2007. Ζούσε με τον σύντροφο της στα Εξάρχεια, ώσπου μια μέρα έφυγε από σπίτι τους και χάθηκαν τα ίχνη της. Ο σύντροφος της τότε, δήλωσε την εξαφάνιση της στο αστυνομικό τμήμα της περιοχής.\nΌπως αποκαλύφθηκε πρόσφατα, τα τελευταία πέντε χρόνια ζούσε μόνη της σε άσχημες συνθήκες σε ένα εγκαταλειμμένο σπίτι στο Πανόραμα Θεσσαλονίκης.\nΤην Κυριακή 26 Μαρτίου γείτονες ειδοποίησαν το Ε.Κ.Α.Β και με την συνδρομή των διασωστών μεταφέρθηκε στο νοσοκομείο Παπανικολάου.\nΗ γυναίκα δεν θυμόταν το όνομα της ή άλλα στοιχεία της ταυτότητας της και γι’ αυτό ενεργοποιήθηκε το Silver Alert Αγνώστων Στοιχείων.\nΗ αδελφή της είδε τυχαία τη φωτογραφία της στην αφίσα αναζήτησης και επικοινώνησε άμεσα με τους υπεύθυνους της “Γραμμής Ζωής”.\nΜετά τις απαραίτητες διαδικασίες ταυτοποίησης, τη φροντίδα της Μαρίας Χερσονιτάκη που αντιμετωπίζει σοβαρά προβλήματα υγείας, ανέλαβε μετά από δέκα ολόκληρα χρόνια που είχε να τη δει, η αδελφή της, που είναι και η μοναδική συγγενής της .\nΕλενη Σακελλαριδου says\nΑς ειναι καλά η ΑΓΓΕΛΙΚΗ που στήριξε το Σίλβερ αλέρ


Μποτίλια Στον Άνεμο: ΚΝΕ: Στις 9 Μάη εμπνεόμαστε και διδασκόμαστε από τη μεγάλη Αντιφασιστική Νίκη των Λαών!\nΚΝΕ: Στις 9 Μάη εμπνεόμαστε και διδασκόμαστε από τη μεγάλη Αντιφασιστική Νίκη των Λαών!\nΑνακοίνωση της ΚΝΕ για τα 70 χρόνια από την αντιφασιστική νίκη των λαών\nΜαθαίνουμε την αλήθεια, παλεύουμε γι’ αυτήν!\n9η Μάη 1945.\nΦέτος συμπληρώνονται 70 χρόνια από τη μεγάλη Αντιφασιστική Νίκη των Λαών\nTην 1η Μάη του 1945 η κόκκινη σημαία με το σφυροδρέπανο, η σημαία της Σοβιετικής Ένωσης κυμάτιζε στο γερμανικό κοινοβούλιο (Ράιχσταγκ). Στις 9 Μάη η φασιστική Γερμανία συνθηκολογούσε άνευ όρων. Σφραγίστηκε έτσι η νίκη των λαών κατά του φασιστικού ιμπεριαλιστικού μπλοκ. Καθοριστικό ρόλο για τη συντριβή του έπαιξε ο Κόκκινος Στρατός, η Ένωση Σοβιετικών Σοσιαλιστικών Δημοκρατιών (ΕΣΣΔ) με τεράστιες απώλειες και θυσίες για τη λευτεριά των λαών.\nΜέσα από τα σχολικά βιβλία και όχι μόνο, γίνεται προσπάθεια να μη μάθουμε την ιστορική αλήθεια. Η ιστορία ξαναγράφεται για να χαθούν τα διδάγματα που μπορούν και σήμερα να δυναμώσουν την πάλη των λαών.\nΒιβλίο Ιστορίας της Γ’ Λυκείου:\n«Η πορεία προς την κήρυξη του Β’ Παγκόσμιου Πολέμου συνδέεται άρρηκτα με τη σταθερή εμμονή της χιτλερικής Γερμανίας να επιβάλει τη θέλησή της σε βάρος της διεθνούς νομιμότητας και της ισορροπίας των δυνάμεων στην Ευρώπη».\nΟι πόλεμοι όμως δεν προκαλούνται λόγω εμμονών, ούτε επειδή το θέλουν κάποιοι «μανιακοί», ούτε από τυχαία γεγονότα.\nΟ Β’ Παγκόσμιος Πόλεμος, όπως και ο Α’ Παγκόσμιος προηγούμενα, ήταν αποτέλεσμα των πολύ σκληρών ανταγωνισμών μεταξύ των αφεντικών (καπιταλιστών) της Γερμανίας – Ιταλίας - Ιαπωνίας (του Άξονα) από τη μία και της Αγγλίας-Γαλλίας-ΗΠΑ από την άλλη. Οι ανταγωνισμοί αυτοί είχαν να κάνουν με το ποιοι καπιταλιστές θα ελέγχουν περισσότερες αγορές, πρώτες ύλες, ζώνες επιρροής, για να έχουν περισσότερα κέρδη και να είναι πιο ισχυροί απέναντι στους ανταγωνιστές τους.\nΑυτές οι διαφορές γιγαντώθηκαν από την οικονομική κρίση που έπληξε τις καπιταλιστικές οικονομίες το 1929-1933. Σε αυτές τις συνθήκες που οξύνονται οι αντιθέσεις, “το λόγο παίρνουν” τα όπλα.\nΠαρά τους ανταγωνισμούς, και τα δύο ιμπεριαλιστικά στρατόπεδα είχαν έναν κοινό στόχο: το χτύπημα της Σοβιετικής Ένωσης. Της πρώτης σοσιαλιστικής κοινωνίας που κατάργησε την εκμετάλλευση ανθρώπου από άνθρωπο και αποτελούσε φάρο για όλους τους λαούς.\nΓι’ αυτό το λόγο, από το 1936, η ναζιστική Γερμανία, η φασιστική Ιταλία και η Ιαπωνία υπέγραψαν το «Αντικομιντέρν Σύμφωνο» -αντικομμουνιστικό σύμφωνο- που είχε στόχο το τσάκισμα της Σοβιετικής Ένωσης και του διεθνούς εργατικού επαναστατικού κινήματος.\nΤην ίδια ώρα Αγγλία και Γαλλία, έκαναν τα «στραβά μάτια» στις επιθετικές ενέργειες του Άξονα, περιμένοντας να επιτεθεί πρώτα ο Χίτλερ στη Σοβιετική Ένωση ώστε να ξεμπερδεύουν με αυτόν τον τρόπο και αυτοί με το πρώτο εργατικό κράτος. Οι ΗΠΑ και άλλες χώρες στήριξαν οικονομικά την Γερμανία.\nΑυτή είναι η αλήθεια που θέλουν να κρύψουν, όταν στο βιβλίο Ιστορίας της Γ’ Λυκείου λένε πως Αγγλία και Γαλλία εκείνη την περίοδο είχαν σαν στόχο «να διατηρηθεί η ειρήνη».\nΠως όμως και από ποιους στηρίχτηκε ο φασισμός;\nΣτη Γερμανία, την Ιταλία, την Ισπανία πριν το Β’ Παγκόσμιο Πόλεμο αναδείχτηκαν στη διακυβέρνηση φασιστικά-ναζιστικά καθεστώτα. Τα καθεστώτα αυτά όχι μόνο δεν καταπολεμήθηκαν από τις «δημοκρατικές δυνάμεις» του αστικού συστήματος αλλά σε πολλές περιπτώσεις στηρίχτηκαν. Χαρακτηριστικό είναι το παράδειγμα του Χίτλερ που πήρε τη διακυβέρνηση μέσα από εκλογές, με τη στήριξη ή την ανοχή όλων των κομμάτων εκτός του κομμουνιστικού και με τις ευλογίες του Προέδρου της Γερμανικής Δημοκρατίας (Χίντενμπουργκ).\n- Η μεγάλη οικονομική και στρατιωτική δύναμη της Γερμανίας αποκτήθηκε και χάρη στην ενίσχυση που της έδωσαν οι νικήτριες καπιταλιστικές δυνάμεις του Α’ Παγκοσμίου Πολέμου, με σκοπό να την στρέψουν εναντίον της Σοβιετικής Ένωσης;\n- Οικονομικοί γίγαντες των ΗΠΑ, της Γαλλίας και της Βρετανίας πρωταγωνίστησαν στην ενίσχυση της Γερμανίας και στη διάρκεια του Β’ Παγκοσμίου Πολέμου;\n- Το 1941 (κατά τη διάρκεια του Β’ Παγκοσμίου Πολέμου!) το εργοστάσιο της «Ford» (εταιρεία αμερικάνικων συμφερόντων) στο Βερολίνο προμήθευσε το 1/3 σχεδόν του συνόλου των φορτηγών του ναζιστικού στρατού. Οι μισοί «εργαζόμενοι» της εταιρείας ήταν «σκλάβοι εργασίας», που προέρχονταν από στρατόπεδα συγκέντρωσης και τις κατεχόμενες περιοχές;\n- Η «Standard Oil» προμήθευε με καύσιμα τόσο τους συμμάχους όσο και τις δυνάμεις του Άξονα στη διάρκεια του πολέμου;\n- Η ΙΤΤ, μεγάλη αμερικάνικη εταιρεία τηλεπικοινωνιών, συνέβαλε σημαντικά στη βελτίωση του γερμανικού συστήματος πληροφοριών και σχεδίασε τις βόμβες Focke-Wulfs που χρησιμοποιήθηκαν από τους ναζί στον πόλεμο;\n- Η αμερικάνικη εταιρεία «General Motors» κατασκεύασε χιλιάδες τεθωρακισμένα αυτοκίνητα, φορτηγά και τανκς για το ναζιστικό στρατό;\nΠαιδί του συστήματος ο φασισμός!\nΕπιχειρηματικοί όμιλοι της Αμερικής, της Αγγλίας και της Γαλλίας καθώς και τα ίδια τα κράτη έπαιξαν ιδιαίτερο ρόλο στην οικονομική και στρατιωτική στήριξη του φασισμού.\nΌλα αυτά- που απουσιάζουν από τα σχολικά βιβλία- αποδεικνύουν ότι ο φασισμός στηρίχθηκε από μονοπώλια, μεγαλοβιομήχανους, τραπεζίτες και τους πολιτικούς τους, γιατί εκείνη τη χρονική περίοδο έβλεπαν στα ναζιστικά - φασιστικά καθεστώτα, την καλύτερη λύση για να διασφαλίσουν τα κέρδη και τα συμφέροντά τους στον ανταγωνισμό με τα αφεντικά των άλλων καπιταλιστικών χωρών. Π.χ. το 1935, ο υπουργός Οικονομίας των ναζί Schacht δήλωνε στον Αμερικανό πρόξενο Fuller: «Οι αποικίες είναι απαραίτητες στη Γερμανία. Αν καταστεί δυνατό θα τις αποκτήσουμε μέσα από διαπραγματεύσεις. Αν όχι, θα τις αρπάξουμε».\nΒιβλίο «Βασικές Αρχές Κοινωνικών Επιστημών» Β’ Λυκείου:\n«Ο φασισμός εμφανίστηκε σαν μια ενδιάμεση λύση ανάμεσα στον καπιταλισμό και το σοσιαλισμό».\nΣτα σχολικά βιβλία κρύβεται ότι ο φασισμός γεννιέται στα σπλάχνα του σάπιου καπιταλιστικού συστήματος.\n«...Ο φασισμός δεν μπορεί να πολεμηθεί παρά σαν καπιταλισμός στην πιο ωμή και καταπιεστική του μορφή, σαν ο πιο θρασύς και δόλιος καπιταλισμός» Μπέρτολτ Μπρεχτ\nΑπέναντι στα σχέδιά τους ήταν μόνο η Σοβιετική Ένωση!\nΗ Σοβιετική Ένωση, ήξερε πως η στάση της Αγγλίας, της Γαλλίας και της Αμερικής ενίσχυε τις δυνάμεις του άξονα. Είναι χαρακτηριστικό ότι και οι τρεις χώρες κράτησαν στάση ανοχής και δεν προχώρησαν σε καμία ενέργεια όταν:\n- Η ναζιστική Γερμανία προσάρτησε την Αυστρία το 1938.\n- Η φασιστική Ιταλία κατέκτησε την Αλβανία το 1939 και επιτέθηκε στην Αιθιοπία το 1935.\n- Το 1938 Αγγλία και Γαλλία υπέγραψαν το Σύμφωνο του Μονάχου με τον Χίτλερ και τον Μουσολίνι, παραχωρώντας στη ναζιστική Γερμανία τμήμα της Τσεχοσλοβακίας.\nΓνωρίζοντας λοιπόν η Σοβιετική Ένωση πως η στρατιωτική και οικονομική στήριξη που είχε ο φασισμός είχε στόχο τη συντριβή της και τόσα βάσανα για τους λαούς, ξεκίνησε την τεράστια προσπάθεια να προετοιμαστεί. Έπρεπε η κήρυξη του πολέμου να τη βρει όσο το δυνατόν πιο έτοιμη να αμυνθεί, συμβάλλοντας στον αγώνα των λαών. Ο σοβιετικός λαός πραγματοποίησε έναν αγώνα με αντίπαλο το «χρόνο». Γι’ αυτό το λόγο υπογράφτηκε το Σύμφωνο μη επίθεσης (Σύμφωνο Ρίμπεντροπ- Μολότοφ) με τη Γερμανία, ώστε να εξασφαλιστούν 21 πολύτιμοι μήνες.\nΑυτή είναι η αλήθεια και δεν έχει καμία σχέση με αυτά που γράφονται στα σχολικά βιβλία.\n«Ο Γερμανός δικτάτορας (…) Ενισχύθηκε εξάλλου στην επιλογή του υπέρ του πολέμου και από την υπογραφή, στις 24 Αυγούστου 1939, της Συνθήκης μη Επίθεσης με τη Σοβιετική Ένωση (Σύμφωνο Μολότοφ-Ρίμπεντροπ)».\nΤην ίδια ώρα αποσιωπούνται οι συνεχόμενες ειρηνευτικές προσπάθειες της ΕΣΣΔ που είχαν προηγηθεί.\nΤελικά ο πόλεμος των ναζί εναντίον της Σοβιετικής Ένωσης κηρύχτηκε στις 22 Ιουνίου του 1941. Η Γερμανία εξαπέλυσε τα 2/3 των επιχειρήσεών της ενάντια στο σοσιαλιστικό κράτος.\nΗ ιστορία αποδεικνύει ότι ο ελιγμός της ΕΣΣΔ με την υπογραφή του Συμφώνου Ρίμπεντροπ - Μολότοφ ήταν μονόδρομος για τη σοβιετική πολεμική προετοιμασία, για να δοθούν με τους καλύτερους δυνατούς όρους οι μάχες που ακολούθησαν.\nΟ σοβιετικός λαός έγραψε ηρωικές σελίδες για τη λευτεριά των λαών...\nΟ ρόλος της Σοβιετικής Ένωσης ήταν αναντικατάστατος!\nΣτην προσπάθεια που γίνεται να υποτιμηθεί η εποποιία του σοβιετικού λαού, στα σχολικά βιβλία αναφέρεται πως καθοριστική αιτία για την ανακοπή της γερμανικής προέλασης στο Ανατολικό Μέτωπο ήταν «ο βαρύς χειμώνας» που «ήταν εξουθενωτικός για τα γερμανικά στρατεύματα» (Ιστορία Γ’ Γυμνασίου). Όμως μεγάλες μάχες, όπως στο Κουρσκ, έγιναν και το καλοκαίρι αλλά ο γερμανικός στρατός συντρίφτηκε και εκεί.\n- Το λεγόμενο Δυτικό Μέτωπο, με την πολυδιαφημισμένη απόβαση της Νορμανδίας (6 Ιουνίου 1944), άνοιξε αφού είχαν νικηθεί οι Γερμανοί στη μάχη του Στάλινγκραντ, στη Σεβαστούπολη, στο Κουρσκ και αλλού και είχε αρχίσει η αντεπίθεση του Κόκκινου Στρατού, που σε λίγο θα έμπαινε στα Βαλκάνια;\nΗ αλήθεια είναι μια...\nο Κόκκινος Στρατός τσάκισε το φασισμό!\nΠερισσότερα από 20 εκατομμύρια έφτασαν οι ανθρώπινες απώλειες της Σοβιετικής Ένωσης, σχεδόν 30 εκατομμύρια μαζί με τους ανάπηρους και τραυματίες. Στην πρώτη γραμμή της μάχης ήταν στελέχη και μέλη του Κομμουνιστικού Κόμματος και της Νεολαίας του. Ο Κόκκινος Στρατός είχε τις περισσότερες στρατιωτικές απώλειες (65%) μεταξύ των Συμμάχων (Βρετανία και ΗΠΑ από 2% αντίστοιχα). Η πολιορκία του Λένινγκραντ ήταν η πιο αιματηρή στην ιστορία της ανθρωπότητας. Κράτησε 872 ημέρες και κόστισε τη ζωή σε περίπου 1.000.000 σοβιετικούς πολίτες.\nΣτην Ελλάδα ποιος πολέμησε τους φασίστες;\nΤα σχολικά βιβλία αναφέρονται γενικά σε μια «αληθινά ηρωική ελληνική» αντίσταση. Η αλήθεια όμως είναι ότι δεν αντιστάθηκαν όλοι στον κατακτητή.\nΤι στάση κράτησαν οι Έλληνες αστοί (βιομήχανοι, εφοπλιστές κ.λπ) και οι πολιτικοί τους;\nΈνα τμήμα τους εγκατέλειψε τη χώρα αρπάζοντας τα κρατικά αποθέματα σε χρυσό και εγκαταστάθηκε μαζί με τους Άγγλους και το Παλάτι στην Μέση Ανατολή.\nΈνα άλλο κομμάτι τους, παρέμεινε στην Ελλάδα, συνεργάστηκε με τους κατακτητές σχηματίζοντας τις κατοχικές κυβερνήσεις και τα Τάγματα Ασφαλείας που κατέσφαξαν και κατέκαψαν το λαό μας στο όνομα του Αδόλφου Χίτλερ, τον οποίο ορκίζονταν να υπακούν «απολύτως».\nΕνώ ένα τρίτο τμήμα τους έφτιαξε αστικές αντιστασιακές οργανώσεις -όπως ο ΕΔΕΣ- που πολέμησαν περισσότερο εναντίον του ΕΛΑΣ και του ΚΚΕ παρά εναντίον των Γερμανών. Ο ΕΔΕΣ μάλιστα δρούσε με τα σχέδια και τις λίρες της Μ. Βρετανίας, είχε σχέσεις με τους Άγγλους με στόχο τη διατήρηση της εξουσίας της αστικής τάξης και μετά την κατοχή.\nΤην ίδια ώρα οι εργάτες, οι αγρότες, οι απλοί φαντάροι πολέμησαν και πήραν την κατάσταση στα χέρια τους με μπροστάρη στον αγώνα τους το ΚΚΕ. Ο λαός πάλεψε και τσάκισε τους κατακτητές και τους ντόπιους συνεργάτες τους, απελευθέρωσε την Ελλάδα. Ο νους, η ψυχή και ο κύριος αιμοδότης αυτού του αγώνα ήταν το ΚΚΕ που από την πρώτη στιγμή έδωσε όλες του τις δυνάμεις σε αυτή την υπόθεση.\nΜε πρωτοβουλία του ΚΚΕ ιδρύθηκε το ΕΑΜ και το ένοπλο τμήμα του ο ΕΛΑΣ, η ΕΠΟΝ. Οι κομμουνιστές έπεσαν στην φωτιά του αγώνα. Ο Γενικός Γραμματέας του ΚΚΕ Νίκος Ζαχαριάδης μέσα από τα 3 γράμματα που έστειλε από τα μπουντρούμια της Γενικής Ασφάλειας στην Αθήνα καλούσε τον ελληνικό λαό να αντισταθεί και να παλέψει.\nΤο ΚΚΕ συνολικά στον αγώνα του λαού μας στα χρόνια της κατοχής, έδωσε χιλιάδες από τα καλύτερα παιδιά του (π.χ. 200 κομμουνιστές εκτελέστηκαν στην Καισαριανή την 1η Μάη 1944, 92 κομμουνιστές στις 10 Μάη, 106 - οι περισσότεροι μέλη του ΚΚΕ στο Κούρνοβο το 1943. Μόνο η Κομματική Οργάνωση Αθήνας είχε 5000 νεκρούς την περίοδο της Κατοχής). Δημιούργησε πρότυπα στάσης ζωής, καλλιέργησε στην πράξη το μαζικό ηρωισμό.\nΗ 9η Μάη είναι η ημέρα της Αντιφασιστικής Νίκης των Λαών\nΑυτή είναι η αλήθεια που θέλουν να μας κρύψουν οι εκμεταλλευτές, η ΕΕ και οι κυβερνήσεις τους.\nΚρύβουν και διαστρεβλώνουν την ιστορική αλήθεια για τα γεγονότα εκείνης της περιόδου, πλαστογραφούν την ιστορία και μας λένε ψέματα, βαφτίζουν την 9η Μάη ως Ημέρα της Ευρώπης, εξισώνουν τον κομμουνισμό με το φασισμό.\nΒιβλίο «Πολιτική Παιδεία» της Β’ Λυκείου:\n«Τον 20ό αιώνα εμφανίστηκαν και δύο νέες κατηγορίες πολιτευμάτων, το κομμουνιστικό και το φασιστικό... Είναι πολιτεύματα ολοκληρωτικά».\nΑυτό είναι η μεγαλύτερη διαστρέβλωση και η πιο ύπουλη απάτη!\nΤην αλήθεια την έγραψαν οι λαοί με το αίμα τους!\n- Ο φασισμός γεννήθηκε από τα σπλάχνα του καπιταλισμού, του εκμεταλλευτικού συστήματος που ζούμε, που γεννά κρίσεις, ανεργία, φτώχεια και πολέμους, που ο πλούτος που παράγουν οι πολλοί ανήκει στους λίγους.\n- Για όλα αυτά που πρόσφερε ο σοσιαλισμός στην ανθρωπότητα, τις πρωτόγνωρες κατακτήσεις και τα δικαιώματα που εξασφάλισε, την ανωτερότητά του απέναντι στο σάπιο καπιταλιστικό σύστημα.\n- Πολεμάμε το δηλητήριο του φασισμού-ναζισμού. Δεν αφήνουμε τόπο να σταθούν οι φασίστες- χρυσαυγίτες.\n- Παλεύουμε για την ανατροπή του σάπιου συστήματος που τους γεννάει, του καπιταλισμού, του συστήματος της εκμετάλλευσης και της αδικίας.\n- Η λύση στα αδιέξοδα που συναντάμε καθημερινά βρίσκεται στον αγώνα για τις σύγχρονες ανάγκες μας σε μόρφωση, δουλειά, ζωή με δικαιώματα, κόντρα στο σύστημα. Παλεύουμε μαζί με την εργατική τάξη, τα φτωχά λαϊκά στρώματα, για τη Λαϊκή Συμμαχία, για μια κοινωνία χωρίς εκμετάλλευση και καταπίεση, χωρίς φασισμό, κρίσεις, ανεργία και πολέμους.\nΣτις 9 Μάη δεν έχουμε κανένα λόγο\nνα γιορτάζουμε με αυτούς\nπου μας κλέβουν τη ζωή!\nΣτις 9 Μάη εμπνεόμαστε\nκαι διδασκόμαστε από τη μεγάλη\nΑντιφασιστική Νίκη των Λαών!\nΠαλεύουμε για την κοινωνία\nτης πραγματικής ελευθερίας,\nτης ζωής με δικαιώματα, το σοσιαλισμό!\nΗ ΑΝΑΚΟΙΝΩΣΗ ΤΗΣ ΚΝΕ (PDF)\nΕτικέτες Αντικομμουνιστική Προπαγάνδα, Αντιφασιστική Πάλη, Ιστορία, ΚΝΕ, Κομμουνισμός, Κομμουνιστές, Νεολαία Αναρτήθηκε από Φτερο στο Πελαγο στις 8:51 μ.μ.


ΥΠΠΟ: Με τους πρέσβεις της Λ. Αμερικής συναντήθηκε η Κονιόρδου - Ειδήσεις - νέα - Το Βήμα Online\nΥΠΠΟ: Με τους πρέσβεις της Λ. Αμερικής συναντήθηκε η Κονιόρδου\nΜε τους πρέσβεις των χωρών της Λατινικής Αμερικής και της Καραϊβικής (GRULAC) συναντήθηκε την Δευτέρα στην Αθήνα η υπουργός Πολιτισμού, Λυδία Κονιόρδου.\n30 Οκτωβρίου 2017, 19:12 Ενημερώθηκε: 30 Οκτωβρίου 2017, 19:12\nΣτον χαιρετισμό της, η υπουργός, η οποία ήταν η επίσημη προσκεκλημένη, αναφέρθηκε στον ανοιχτό πολιτιστικό δίαυλο ανάμεσα στις δύο πλευρές και στάθηκε στην κλασική παιδεία που τις διακρίνει. «Είναι ανάγκη να επικαιροποιήσουμε τις μορφωτικές συμφωνίες ανάμεσα στην Ελλάδα και τις χώρες της Λατινικής Αμερικής, για την ενίσχυση του διαλόγου, καθώς και να βρούμε κοινό τόπο μεταξύ των θεσμών προς την κατεύθυνση αυτή» υπογράμμισε η υπουργός Πολιτισμού.\nΚατά τη διάρκεια της συνάντησης, η Λυδία Κονιόρδου συνομίλησε με τους πρέσβεις της Ουρουγουάης, της Βενεζουέλας, του Παναμά, της Χιλής, της Αργεντινής, της Κούβας, του Μεξικού, της Βραζιλίας και του Περού. Παρουσίασε το Δίκτυο Αρχαίου Δράματος, καθώς και τη σημασία της προώθησης της καλλιτεχνικής εκπαίδευσης. Αναφέρθηκε στη δημιουργία μιας πλατφόρμας νέων καλλιτεχνών της street art, στη σημασία προγραμμάτων μετάφρασης λογοτεχνικών κειμένων και θεατρικών έργων, ενώ οι παρευρισκόμενοι συζήτησαν τις προοπτικές συνεργασίας των μουσείων μέσα από την ανταλλαγή ψηφιακών εκθέσεων.\n«Ο κόσμος κάνει ένα ριψοκίνδυνο βήμα προς τα εμπρός κι εμείς δεν ξέρουμε πιο βηματισμό να ακολουθήσουμε. Γι΄ αυτό πρέπει να εκμεταλλευτούμε τα δώρα που μας προσφέρει η πολυπολιτισμικότητα και να παραμείνουμε ανοιχτοί στον διάλογο και την αλληλεπίδραση» κατέληξε η Λυδία Κονιόρδου.\nH πρέσβης της Ουρουγουάης, Αντριάνα Λισσιντίνι (Αdriana Lissidini), η οποία είχε την πρωτοβουλία αυτής της συνάντησης, ευχαρίστησε την υπουργό Πολιτισμού εκ μέρους των πρέσβεων της Λατινικής Αμερικής και Καραϊβικής, για τον εποικοδομητικό διάλογο που πρόσφερε, με την επιθυμία, αυτός ο διάλογος να παραμένει ανοιχτός για μια παραγωγική συνεργασία στο μέλλον.


CITY OF ILIOUPOLIS - ΗΛΙΟΥΠΟΛΗ - «Διεκδικούμε Μαζί» με την Ε.Σ.Α.μεΑ. 20,21 και 22 Νοεμβρίου\nΑρχική Ειδήσεις Τελευταία «Διεκδικούμε Μαζί» με την Ε.Σ.Α.μεΑ. 20,21 και 22 Νοεμβρίου\n«Διεκδικούμε Μαζί» με την Ε.Σ.Α.μεΑ. 20,21 και 22 Νοεμβρίου\nΣτο πλαίσιο των δράσεων της Ε.Σ.Α.μεΑ. και με σκοπό να εδραιώσει μία άμεση και αποτελεσματική επικοινωνία και επαφή με τα άτομα με αναπηρία, χρόνιες παθήσεις και τις οικογένειές τους, η Ε.Σ.Α.μεΑ. λειτουργεί την υπηρεσία «Διεκδικούμε Μαζί» παρέχοντας καθημερινά πληροφορίες, ενημέρωση, υποστήριξη και ενδυνάμωση, συμπεριλαμβανομένου του σχεδιασμού εξατομικευμένης παρέμβασης από κοινού με τον κάθε ενδιαφερόμενο. Η υπηρεσία παρέχει επίσης πληροφορίες σε κοινωνικές και άλλες δημόσιες υπηρεσίες, οργανώσεις του αναπηρικού κινήματος και οργανώσεις της κοινωνίας των πολιτών τόσο για τα δικαιώματα και τις παροχές αναπηρίας όσο και για τη συμβολή του αναπηρικού κινήματος στη διαμόρφωση πολιτικών για την αναπηρία.r.\nΟ Δήμος Βριλησσίων φιλοξενεί στο Κέντρο Κοινότητας, Λεωφόρος Πεντέλης 62 την υπηρεσία «Διεκδικούμε Μαζί» της Ε.Σ.Α.μεΑ. από τις 10.00 π.μ. έως τις 13.00 μ.μ.\nΟ Δήμος Περιστερίου φιλοξενεί στο Κέντρο Κοινότητας, Παρασκευοπούλου 25 Α, κτίριο Ξυλοτεχνίας την υπηρεσία «Διεκδικούμε Μαζί» της Ε.Σ.Α.μεΑ. από τις 10:00 π.μ. έως τις 12:00 μ.μ.\nΟ Δήμος Αγίας Βαρβάρας φιλοξενεί στο Κέντρο Κοινότητας, Αριστομένους 8 την υπηρεσία «Διεκδικούμε Μαζί» της Ε.Σ.Α.μεΑ. από τις 12:30 μ.μ. έως τις 14:30 μ.μ.\nΟ Δήμος Περάματος φιλοξενεί στο Β' Κ.Α.Π.Η., Βοσπόρου 11 β την υπηρεσία «Διεκδικούμε Μαζί» της Ε.Σ.Α.μεΑ. από τις 12:30 μ.μ. έως τις 14:30 μ.μ.\nΟ Δήμος Χαϊδαρίου φιλοξενεί στο Κέντρο Κοινότητας, Στρ. Καραϊσκάκη 138 & Επαύλεως 2 την υπηρεσία «Διεκδικούμε Μαζί» της Ε.Σ.Α.μεΑ. από τις 9:30 π.μ. έως τις 11:30 π.μ.\nΟ Δήμος Ηλιούπολης φιλοξενεί στο Κέντρο Κοινότητας, Ηρώς Κωνσταντοπούλου 52 την υπηρεσία «Διεκδικούμε Μαζί» της Ε.Σ.Α.μεΑ. από τις 9:00 π.μ. έως τις 11:00 π.μ.\nΟ Δήμος Αγίου Δημητρίου φιλοξενεί στο Κέντρο Κοινότητας, Δυρραχίου 11 την υπηρεσία «Διεκδικούμε Μαζί» της Ε.Σ.Α.μεΑ. από τις 12.00 μ.μ. έως τις 14.00 μ.μ.\nΟ Δήμος Λυκόβρυσης -Πεύκης φιλοξενεί στο Κέντρο Κοινότητας, Ελευθερίου Βενιζέλου 15Α την υπηρεσία «Διεκδικούμε Μαζί» της Ε.Σ.Α.μεΑ. από τις 12.30 μ.μ. έως τις 14:30 μ.μ.


Φθηνές πτήσεις προς Πουέρτο Ομπαλντία στη Skyscanner\nΑεροπορικά εισιτήρια για Πουέρτο Ομπαλντία\nΕννοούσατε πτήσεις από Πουέρτο Ομπαλντία;\nΔείτε όλες τις πτήσεις προς Πουέρτο Ομπαλντία, συγκρίνετε τις τιμές και επιλέξτε τα πιο οικονομικά αεροπορικά εισιτήρια με τη Skyscanner\nΤελικά τι είναι η Skyscanner; Δεν είναι τίποτα άλλο παρά μια γρήγορη και πολύ εύκολη στη χρήση της μηχανή αναζήτησης ταξιδίων! Η Skyscanner θα βρει όλες τις πτήσεις των μεγάλων αεροπορικών εταιρειών και των κυριότερων ταξιδιωτικών πρακτορείων και θα επιλέξει για εσάς τις καλύτερες προσφορές αεροπορικών εισιτηρίων προς Πουέρτο Ομπαλντία.\nΠότε να κάνω την κράτηση για το εισιτήριο μου προς Πουέρτο Ομπαλντία?\nΣιγουρευτείτε πως βρήκατε την καλύτερη προσφορά για τα εισιτήρια σας. Κάντε κράτηση για το εισιτήριο σας προς Πουέρτο Ομπαλντία επιλέγοντας την πιο οικονομική ημέρα για να πετάξετε. Το μόνο που χρειάζεται να κάνετε είναι να εκμεταλλευτείτε το εργαλείο μας «Η καλύτερη στιγμή για κράτηση»\nΜείνετε ενήμεροι και παρακολουθήστε όλες τις προσφορές στα αεροπορικά εισιτήρια προς Πουέρτο Ομπαλντία! Εγγραφείτε τώρα στην Ειδοποίηση Τιμής της Skyscanner.\nΌλα όσα πρέπει να γνωρίζετε πριν κλείσετε τα εισιτήρια σας προς Πουέρτο Ομπαλντία\nΠότε αναχωρεί η πτήση προς Πουέρτο Ομπαλντία\nΠοια αεροπορική εταιρεία έχει τα πιο φθηνά εισιτήρια προς Πουέρτο Ομπαλντία\nΠοια αεροπορική εταιρεία έχει απευθείας πτήσεις για Πουέρτο Ομπαλντία.\nΤσεκάρετε εύκολα την κατάσταση της πτήσης σας ρίχνοντας μια ματιά στο πρόγραμμα αφίξεων κι αναχωρήσεων προς Πουέρτο Ομπαλντία\nΜπορείτε, επίσης, να κατεβάσετε τη Skyscanner App. Έτσι, θα λαμβάνετε ενημερώσεις για όλες τις τελευταίες αλλαγές στην κατάσταση των πτήσεων καθώς και για όλες τις σημαντικές πληροφορίες σχετικά με την πτήση σας προς Πουέρτο Ομπαλντία.\nΑεροδρόμια κοντά σε Πουέρτο Ομπαλντία\n47 χλμ από Πουέρτο Ομπαλντία\n77 χλμ από Πουέρτο Ομπαλντία\n86 χλμ από Πουέρτο Ομπαλντία\n221 χλμ από Πουέρτο Ομπαλντία\n146 χλμ από Πουέρτο Ομπαλντία\nΑεροδρόμια Πουέρτο Ομπαλντία\nΠοιοι ταξιδεύουν για Πουέρτο Ομπαλντία


Interviews Σεπ 22, 2014\nΠεριμένοντας να συναντήσω για συνέντευξη μια όσο νά'ναι υπερόπτη επαγγελματία -όπως πολλοί που έχουν σεβασμό στο επαγγελματικό τους πεδίο ή είναι επιτυχημένοι- πέτυχα μια δασκάλα! Η οποία είχε την ηρεμία που περιμένουμε να αποπνέει μια δάσκαλα, αλλά και την ζωντάνια ενός μαθητή! Τα υπόλοιπα στην συνέντευξη που ακολουθεί.\nΑπό το μπάσκετ στην Yoga, πως έγινε αυτή η μετάβαση;\nΉμουν αθλήτρια από μικρή ηλικία, κάτι που με βοήθησε να πάω στην Αμερική να παίξω κολεγιακό μπάσκετ. Εκεί καθώς το μπάσκετ ήταν σε πολύ απαιτητικό επίπεδο, κατέληξα να υποφέρω από πολλούς τραυματισμούς. Οπότε μια φίλη με πήρε από το χέρι να πάμε για το πρώτο μάθημα yoga στην Santa Monica για αποθεραπεία. Σωματικά να είμαι ειλικρινής ήταν μια επώδυνη εμπειρία, αλλά η χαλάρωση και η ηρεμία που με κατέκλυσε στο τέλος του μαθήματος ήταν αυτά που με έκαναν να πάω ξανά. Η αρχή έγινε ώστε να ανακουφιστώ από τους συχνούς πόνους-τραυματισμούς που είχα σαν αθλήτρια, αλλά μετά η περιέργειά μου άρχισε να μεγαλώνει; Πως λειτουργεί αυτό; Γιατί με ανακουφίζει; Δέκα οκτώ χρόνια μετά αυτή η πρακτική εξακολουθεί να μου προσφέρει ανακούφιση στην καθημερινότητά μου.\nΕίστε μια trainer των trainers, οπότε οφείλετε να διδάξετε όσους αναζητήσουν την γνώση σας. Ποιοί μπορούν να γίνουν πραγματικοί δάσκαλοι Yoga;\nΚατ' αρχάς ο όρος trainer των trainers, δεν αντιπροσωπεύει ακριβώς τον ρόλο μου σαν Δασκάλα, ούτε την Διδασκαλία της Yoga (δημοσιογράφος 0 - συνεντευξιαζόμενη 1!). Θα προτιμούσα το Εκπαιδεύτρια Δασκάλων.\nΣτο κομμάτι της φιλοσοφίας εννοείτε;\nΣτο κομμάτι της φιλοσοφίας, της επαφής και της ανταλλαγής, η λέξη trainer δεν ανταποκρίνεται στο πιο ανθρώπινο πεδίο της σχέσης Μαθητή-Δασκάλου.\nΠραγματικός Δάσκαλος μπορεί να γίνει αυτός που έχει την διάθεση να εμβαθύνει. Η Yoga είναι η ευκαιρία του να γνωρίσεις πιο βαθιά τον εαυτό σου και μέσα από αυτό να μεταδώσεις αυθεντικά τις εμπειρίες σου.\nΕγώ σαν Δασκάλα Δασκάλων δεν μπορώ να αποκλείσω κανέναν από την μάθηση. Θεωρώ αρκετό για αρχή να είναι κάποιος περίεργος. Το να γίνεις δάσκαλος είναι ένα βιωματικό ταξίδι, πρέπει η πληροφορία να περάσει πρώτα μέσα από εσένα και μετά στους μαθητές. Το θέμα είναι πόσο διατεθειμένος είσαι να φιλτράρεις την πληροφορία και να την κάνεις κτήμα σου. Οι 200 εκπαιδευτικές ώρες είναι το λιγότερο που μπορείς να έχεις εκπαιδευτεί για να να διδάξεις.\nΘέλετε να μας πείτε λίγα πράγματα για το YogaWorks;\nΤο Yoga Works είναι μια μίξη τριών παραδοσιακών συστημάτων: της Ashtanga, της Iyengar και των διδασκαλιών του Desikachar. Τρεις οραματιστές οι Maty Ezraty, Chuck Miller και Alan Finger ένωσαν τις γνώσεις τους και δημιούργησαν το YogaWorks, ένα σύστημα που κάνει προσβάσιμη την Yoga σε δυτικό κόσμο.\nΕίμαστε μια κοινότητα με 43 Senior Εκπαιδευτές σε όλο τον κόσμο που όραμά μας είναι να εμβαθύνουμε, να τροποποιούμε και να εξελίσσουμε το σύστημα του YogaWorks.\nΠως κρίνετε το επίπεδο διδασκαλίας της Yoga στην Ελλάδα σε σχέση με το εξωτερικό;\nΜε δύο λέξεις: ενθουσιώδες εξελισσόμενο. Γίνονται από όλους σεβαστές προσπάθειες με/για επαγγελματισμό και οργάνωση. Είμαι πολύ αισιόδοξη.\nΠως θα μας βοηθήσει με χειροπιαστό τρόπο η Yoga στην καθημερινότητά μας;\nΗ Yoga έρχεται και προσαρμόζεται στις ανάγκες του κάθε ανθρώπου. Είναι ένα εργαλείο διαχείρησης της πραγματικότητας και της ζωής. Υπάρχουν πολλές τεχνικές που δίνουν λύσεις σε διαφορετικά προβλήματα μέσω της Yoga.Την ίδια στιγμή μας κάνει πιο υγιείς, μας κάνει πιο αθλητικούς αυξάνοντας τις σωματικές μας δυνατότητες, μας δίνει διαύγεια και γίνεται επέκταση του εαυτού μας.\nΠως μπορούμε να επιλέξουμε τον σωστό Δάσκαλο Yoga; Τι χαρίσματα η χαρακτηριστικά οφείλει να έχει;\nΟ Δάσκαλος της Yoga λειτουργεί ως έμπνευση. Είναι σημαντικό να δοκιμάσετε ένα μάθημα, το οποίο πολλές σχολές σας το προσφέρουν δωρεάν. Είναι σημαντικό να νιώθετε οικειότητα μαζί του και εμπιστοσύνη. Ο Δάσκαλος χρειάζεται να είναι πιστοποίημένος τουλάχιστον σε 200 ώρες από αναγνωρισμένο εκπαιδευτικό οργανισμό και να ανανεώνει συνεχώς την γνώση του, στα πλαίσια της προσωπικής του πορείας σαν μαθητής.\nΤι συμβουλή έχετε να δώσετε σε όσους θέλουν να ασχοληθούν με την Yoga;\nΝα τη δοκιμάσουν! Κάντε όσα πιο πολλά μαθήματα με όσο το δυνατόν περισσότερους Δασκάλους μπορείτε. Σίγουρα θα βρείτε αυτόν που σας ταιριάζει!\nΆννα Ζόρζου Zorzou γιόγκα yoga teachers trainer δασκάλα δασκάλων εκπαιδεύτρια δασκάλων fitness wellness basket


«Ο αντίπαλος το άγχος» | Onsports.gr\nhome ΜπάσκετΑ2 Ανδρών«Ο αντίπαλος το άγχος» Κοινοποιήστε\n«Ο αντίπαλος το άγχος»\tΣυντάκτης: Onsports Team\nΔημοσίευση: Παρασκευή, 11 Φεβρουαρίου 2011 10.25\nΜε προβλήματα ταξιδεύει η Ολυμπιάδα στην Κατερίνη, για τον αυριανό (12/02, 17.30) αγώνα της με τον Πιερικό Αρχέλαο.\tΟ Αποστόλης Κουτρούλιας ταλαιπωρείται από έναν τραυματισμό στα πλευρά, με αποτέλεσμα η συμμετοχή του να είναι αμφίβολη, ενώ τόσο ο Νίκος Μακρής όσο και ο Παναγιώτης Σημαιόπουλος ναι μεν θα ακολουθήσουν την αποστολή, που αναχωρεί σήμερα (11/02) για την πιερική πόλη, ωστόσο είναι ανέτοιμοι, καθώς έμειναν σχεδόν όλη την εβδομάδα εκτός παρκέ λόγω ίωσης. Ο Τάκης Καλαντζής, παρά τα προβλήματα, με δηλώσεις του στο Onsports εμφανίστηκε αισιόδοξος: «Σίγουρα, είναι ένα πολύ δύσκολο παιχνίδι, καθώς ο Πιερικός είναι δυνατός αντίπαλος, αλλά εμείς θέλουμε το “διπλό”. Είμαστε δύο ομάδες με κοινούς στόχους, αλλά το θετικό για εμάς είναι πως το άγχος θα το έχει ο αντίπαλος, για τον οποίο η νίκη είναι επιτακτική ανάγκη, μια και αγωνίζεται εντός έδρας. Εμείς δεν έχουμε να χάσουμε τίποτα, μόνο να κερδίσουμε».\nΗ Ολυμπιάδα ξεκίνησε τη φετινή σεζόν με στόχο τη σωτηρία, αφού η μείωση του μπάτζετ καθιστά απαγορευτική την άνοδο. «Έχουμε αντιμετωπίσει κατά τη διάρκεια της σεζόν διάφορα προβλήματα, ενώ σημαντικό πλήγμα για εμάς ήταν και η αποχώρηση του Λάππα. Ωστόσο, δεν το βάζουμε κάτω, το παλεύουμε και για τα ισχύοντα δεδομένα τα πηγαίνουμε πολύ καλά. Έχουμε, βέβαια, κάνει κάποιες άσχημες ήττες στην έδρα μας, αλλά έχουμε πετύχει και κάποια σπουδαία “διπλά”. Θέλουμε να παραμείνουμε στην κατηγορία και νομίζω πως στο τέλος θα τα καταφέρουμε».\tΚατηγορία: Μπάσκετ Α2 Ανδρών


ΠΛΕΥΣΙΣ: Κριμαία, τέλος για την Ουκρανία: Υπογράφηκε κατασκευή γέφυρας-oμφάλιου λώρου με την Ρωσία\nΣε μία κίνηση μέγιστης στρατηγικής σημασίας που σηματοδοτεί ότι "Κριμαία, τέλος" για την Ουκρανία και επιστροφή στον ρωσικό εθνικό κορμό, ο πρωθυπουργός της Ρωσίας Ντιμίτρι Μεντβέντεφ υπέγραψε διαταγή κατασκευής γεφυρας που θα ενώνει την κριμαϊκή Χερσόνησο, με την ανατολική ακτή της Ρωσίας!\n«Εξετάζουμε άμεσα το θέμα της οικονομικής υποστήριξης»\nείπε ο Σιλουάνοφ στη διάρκεια ενός συμβουλίου μεταξύ του πρωθυπουργού της Ρωσίας Ντμίτρι Μεντβέντεφ και των αντιπροέδρων της κυβέρνησης.\n«Γίνονται διαβουλεύσεις, θα υποβάλουμε μια συγκεκριμένη πρόταση μέχρι το τέλος της ημέρας»\nπρόσθεσε ο Ρώσος υπουργός. Πάντως, ο Σιλουάνοφ δεν αναφέρθηκε σε συγκεκριμένο ποσό.\nΕίναι σαφές ότι η Ρωσία αντιμετωπίζει πλεόν την Κριμαία σαν ανεξάρτητο κράτος, με το οποίο θέλει να συνδεθεί άμεσα μέσω υποδομών και οικονομικών συναλλαγών. Δεν πρόκειται να επιστραφεί η Χερσόνησος πίσω στην Ουκρανία.\nΚάτι που θα επικυρωθεί και στο δημοψήφισμα της 30ης Μαρτίου.\nΑναρτήθηκε από Eleni D στις 5:42 μ.μ.


Απόσπασμα από τα Απομνημονεύματα του Π. Αργυρόπουλου, σχετικά με το Αρμενικό ζήτημα – Πρόσφυγες στην Ελλάδα\nΟι διώξεις των Αρμενίων από τους Οθωμανούς είχαν οδηγήσει χιλιάδες στην προσφυγιά ήδη από την περίοδο του Α΄Παγκοσμίου Πολέμου. Με τη Μικρασιατική Καταστροφή περίπου 50.000 Αρμένιοι κατέφυγαν στην Ελλάδα. Διεθνείς φορείς και το ελληνικό κράτος συνέδραμαν όλους τους πρόσφυγες που κατέφυγαν στην Ελλάδα το πρώτο διάστημα. Όταν άρχισε να εφαρμόζεται το πρόγραμμα αποκατάστασης των προσφύγων, οι ελληνικές κυβερνήσεις, στην προσπάθειά τους να μειώσουν τον αριθμό των ατόμων που θα επωφελούνταν και στο πλαίσιο της πολιτικής τους να ομογενοποιήσουν τον πληθυσμό της χώρας, επιδίωξαν να βρουν τρόπους απομάκρυνσης των Αρμενίων προσφύγων από την επικράτεια.\nΣτα απομνημονεύματά του, ο τότε εκπρόσωπος της Ελλάδας στην Κοινωνία των Εθνών Περικλής Αργυρόπουλος καταγράφει μία από τις ενέργειες στις οποίες προέβη το ελληνικό κράτος προκειμένου να αποφύγει τη μόνιμη εγκατάσταση των Αρμενίων στην Ελλάδα. Στο απόσπασμα από τα απομνημονεύματά του που ακολουθεί, ο Αργυρόπουλος αναφέρεται στις συζητήσεις στη ΓΣ της ΚτΕ και στην πρόταση ορισμένων χωρών της Λατινικής Αμερικής (Βραζιλία, Ουρουγουάη) να δεχτούν Ρώσους και Αρμένιους πρόσφυγες.\nΟ Περικλής Αργυρόπουλος (1881-1966) υπήρξε νομικός, διπλωμάτης και προβεβλημένος πολιτικός της βενιζελικής παράταξης. Ακολούθησε καριέρα ως διοικητικό και διπλωματικό στέλεχος της ελληνικής διοίκησης, υπηρετώντας ως Νομάρχης, Γενικός Διοικητής Μακεδονίας, πρεσβευτής, Γενικός Διευθυντής του Υπουργείου Εξωτερικών. Εκπροσώπησε την Ελλάδα στο πρώτο διοικητικό συμβούλιο της ΕΑΠ. Ανέλαβε Υπουργός Εξωτερικών (1926, 1929), Ναυτικών (1928, 1930), Εσωτερικών (1929). Διετέλεσε βουλευτής Αθηνών 1928-1923 (Κόμμα Εθνικών Δημοκρατικών), 1932-1933 (Κόμμα Φιλελευθέρων), 1963-1964 (ΕΔΑ).\nΤο Αρμενικόν ζήτημα\nΤην Κυβέρνησιν απησχόλει από πολλών μηνών το ζήτημα τούτο. Όπως μας είναι αδύνατον ν' αποκαταστήσωμεν Αρμενίους πρόσφυγας εν Ελλάδι, μας είναι εξ ίσου αδύνατον να εξακολουθήσωμεν περιθάλποντες αυτούς. Τόσον ο υπουργός των Εξωτερικών, δια πολιτικούς λόγους, όσον και δι' άλλους λόγους, ο υπουργός της Κοινωνικής Προνοίας ήσαν κατηγορηματικοί ως προς το ζήτημα τούτο. Ανέπτυξα εν εκτάσει την υπόθεσιν ταύτην εν τω υποβληθέντι υπομνήματί μου.\nΕν Αθήναις επεκράτει μεγάλη απαισιοδοξία προ της αναχωρήσεώς μου, επιστεύετο δε ότι επί του προκειμένου ουδέν ήτο δυνατόν να επιτευχθή. Αι μετά της επί των Αρμενικών υποθέσεων επιτροπής διαπραγματεύσεις, αι λαβούσαι χώραν εν Λονδίνω προ τριμήνου, εις ουδέν είχον καταλήξει, παρά τας καλάς προθέσεις, τας οποίας εξεδήλωσε η Ελληνική Κυβέρνησις, ο δε Ν. Πολίτης κατά την εξ Αθηνών διέλευσίν του ουδόλως μου απέκρυψε ότι δεν έβλεπε πιθανότητα ανακινήσεως του ζητήματος τούτου. Αντιθέτως όμως μοι εδόθη ευκαιρία να ανακινήσω το ζήτημα κατά την συνεδρίασιν της 12 Ιουνίου 1924 του Συμβουλίου, καθ' ην υπεβλήθη και συνεζητήθη η επί των Ρώσων και Αρμενίων έκθεσις του υπάτου Αρμοστού. Αν και δεν επρόκειτο περί Ελληνικών υποθέσεων, εζήτησα από το Συμβούλιον όπως με ακούση, όπερ και έγινε αποδεκτόν. Το ζήτημα των Αρμενίων προσφύγων ετέθη προ του Συμβουλίου της Κοινωνίας των Εθνών ως κάτωθι.\n1ον) Ο ύπατος αρμοστής Νάνσεν προέτεινεν όπως προσκολληθή η υπάτη Αρμοστεία εις το Διεθνές Γραφείον Εργασίας, δια τον λόγον ότι το ζήτημα, τόσον των Ρώσων, όσον και των Αρμενίων προσφύγων απετέλει, προ παντός σήμερον, ζήτημα εργατικών χειρών. Επί του σημείου τούτου δεν είχον πολλά να είπω. Απλώς μόνον έθεσα εις συνάφειαν, μετά του ταγματάρχου Johnson, αντιπροσώπου του κ. Νάνσεν, τους ημετέρους αντιπροσώπους παρά τω διεθνεί Γραφείω Εργασίας, όπερ συνεδρίαζεν ακριβώς τας ημέρας αυτάς εν Γενεύη.\n2ον) ο ύπατος αρμοστής προέτεινε όπως εκδοθώσιν δια τους Αρμενίους πρόσφυγας ειδικά πιστοποιητικά, άτινα να επέχουν θέσιν διαβατηρίου. Απεδέχθην εξ ονόματος της Κυβερνήσεως την πρότασιν ταύτην.\nΕπωφεληθείς της ευκαιρίας, ανέπτυξα πώς ετίθετο το όλον Αρμενικόν ζήτημα από Ελληνικής απόψεως. Τα διάφορα επιχειρήματά μου ευρίσκονται εν τω απολογισμώ της συνεδρίας της 12 Ιουνίου 1924 του Συμβουλίου, καθώς και εν τω σημειώματί μου, όπερ υπέβαλον την επομένην εις τον ύπατον αρμοστήν και όπερ σημείωμα είναι όμοιον προς το υπό του υπουργού των Εξωτερικών εγκριθέν, εξαιρέσει του σημείου όπερ αφεώρα τας Ηνωμένας Πολιτείας της Αμερικής και το οποίον αφήρεσα, τη αιτήσει του υπάτου αρμοστού.\nΔύναμαι να βεβαιώσω ότι αι υπ' εμού δοθείσαι πληροφορίαι κατά την προφορικήν ανάπτυξιν του ζητήματος και αι εν τω υπομνήματί μου τοιαύται επροξένησαν μεγίστην εντύπωσιν. Ουδείς εγνώριζεν ότι η Ελλάς είχεν υποστή τόσον μεγάλας θυσίας χάριν των Αρμενίων, ωμολογήθη δε από όλους ότι δεν ήτο η Ελλάς εις θέσιν ν' αναλάβη την αποκατάστασιν των Αρμενίων προσφύγων, ουδ' ήτο δυνατόν να εγκατασταθούν ούτοι εν Ελλάδι.\nΔιαρκούσης της συνεδρίας, δύο των μελών του Συμβουλίου, οι αντιπρόσωποι της Βραζιλίας και Ουρουγουάης, εδήλωσαν ότι αι χώραι των ήσαν διατεθειμέναι να δεχθούν Ρώσους και Αρμενίους πρόσφυγας, όπερ το Συμβούλιον έλαβε υπό σημείωσιν, απεφασίσθη δε όπως ο ύπατος αρμοστής συνεννοηθή μετά της Ελληνικής κυβερνήσεως, προς τον σκοπόν όπως οργανωθή υπηρεσία μεταφοράς των Αρμενίων.\nΦρονώ ότι το σύνολον των αποφάσεων αποτελεί επιτυχίαν από Ελληνικής απόψεως. Δεν νομίζω βεβαίως ότι θα γίνη άμεσος έναρξις μεταφοράς των Αρμενίων. Υπάρχουν πλείστα ζητήματα, άτινα χρήζουν διακανονισμού. Θέλω υποβάλει εις το υπουργείον σημείωμα επί των επί του προκειμένου συνδιαλέξεών μου μετά των αντιπροσώπων της Βραζιλίας και Ουρουγουάης. Πάντως όμως το ζήτημα έχει πλέον ανακοινωθή και έχει γίνει αποδεκτόν ότι οι Αρμένιοι πρόσφυγες δεν δύνανται να εγκατασταθώσιν εν Ελλάδι.\nΥπό το ανωτέρω πνεύμα και εν συνεχεία προς τας υπό του Συμβουλίου ληφθείσας αποφάσεις, απέστειλα την επομένην προς την Κ.Τ.Ε. έγγραφον δια του οποίου επεβεβαίουν την συγκατάθεσίν μας εις τας ληφθείσας αποφάσεις. Το έγγραφον τούτο εβασίζετο τόσον επί του υπό του υπουργού των Εξωτερικών εγκριθέντος υπομνήματος, περί του οποίου ποιούμαι μνείαν ανωτέρω, όσον και επί του προς τον Μοργκεντάου αποσταλέντος τοιούτου υπό του προέδρου του υπουργικού Συμβουλίου, όταν προ τριμήνου ηγέρθη ζήτημα μεταφοράς εις Καύκασον 50.000 Αρμενίων προσφύγων.\nΑι ληφθείσαι αποφάσεις συνεπάγονται: 1ον) Προηγουμένην συνεννόησιν μεταξύ των χωρών, εις ας πρόκειται να μεταναστεύσουν οι Αρμένιοι πρόσφυγες, και του Διεθνούς Γραφείου Εργασίας εις περίπτωσιν καθ' ην τούτο απεδέχετο ν' αναμιχθή εις το ζήτημα αυτό. 2ον) Την εν Θεσσαλονίκη ίδρυσιν γραφείου μεταφοράς των Αρμενίων. Η Κοινωνία των Εθνών θέλει διαθέσει, δαπάναις της, διευθυντήν, η δε Ελληνική Κυβέρνησις αριθμόν τινά υπαλλήλων του υπουργείου, εις την διάθεσιν του διευθυντού. Αι δαπάναι λειτουργίας του γραφείου τούτου θέλουσιν ωσαύτως επιβαρύνει την Ελληνικήν Κυβέρνησιν. 3ον) Τα έξοδα μεταφοράς των προσφύγων θέλουσι βαρύνει εν τινι μέτρω την Ελληνικήν Κυβέρνησιν και μόνον εάν η μεταφορά αύτη ήθελε γίνει δ' Ελληνικών ατμοπλοίων.\nΠερικλής Αργυρόπουλος, Απομνημονεύματα, Αθήνα, 1970, σσ. 339-341.\nΑπομνημονεύματα. Αργυρόπουλος, Περικλής, 1970


Attica Bank - Sputnik Ελλάδα\nΈφυγε από τη ζωή, σε ηλικία 69 ετών, ο πρόεδρος της Attica Bank, Γιώργος Μιχελής. Είχε διατελέσει πρόεδρος του Ταμείου Χρηματοπιστωτικής Σταθερότητας. Συλλυπητήρια στην οικογένειά του έδωσε ο Γιάννης Δραγασάκης.\nΠοιος διαδέχθηκε τον Ρουμελιώτη στην Attica Bank\nΝέος μη εκτελεστικός πρόεδρος του Διοικητικού Συμβουλίου της ATTICA BANK ATE, εξελέγη σήμερα ο Γεώργιος Μιχελής. Αντικαθιστά τον Παναγιώτη Ρουμελιώτη που παραιτήθηκε στις 13 Μαρτίου.\nΠαραιτήθηκε ο Παναγιώτης Ρουμελιώτης από τη θέση του προέδρου της Attica Bank, όπως έγινε σήμερα γνωστό, θέλοντας να διευκολύνει τον ΕΦΚΑ που ζήτησε την άμεση σύγκληση έκτακτης γενικής συνέλευσης των μετόχων της τράπεζας για εκλογή νέου ΔΣ.\nΟ Ρουμελιώτης της Attica Bank κατηγορεί για συκοφαντία την ΤτΕ\nΣε διαφορετική περίπτωση να καταγγείλει δημοσίως τις παραλείψεις αυτές εκ μέρους της Τραπέζης της Ελλάδος, ενώ επιφυλάσσεται κάθε νόμιμου δικαιώματός του, επισημαίνεται από το περιβάλλον του.\nO αναπληρωτής υπουργός Υγείας παραδέχθηκε ότι σήμερα βγάζει λιγότερα χρήματα, σε σχέση με όσα έβγαζε όταν εργαζόταν ως γιατρός. Τι είπε για την επίμαχη συνομιλία με τον κ. Στουρνάρα.\nΤην παρέμβαση της Εισαγγελίας Αθηνών έγειρε η δημοσιοποίηση της ιδιωτικής συνομιλίας μεταξύ του Παύλου Πολάκη και του Γιάννη Στουρνάρα, καθώς η υπόθεση που ξεκίνησε από τις πληροφορίες για καταναλωτικό δάνειο που έλαβε ο αναπληρωτής υπουργός Υγείας, βρίσκεται στο επίκεντρο πολιτικής αντιπαράθεσης.\nΠολάκης: Κατά παραγγελία Στουρνάρα η παρέμβαση της Εισαγγελίας\nΟ αναπληρωτής υπουργός Υγείας επιβεβαίωσε ότι επικοινώνησε τηλεφωνικά με τον κ. Στουρνάρα, διαψεύδοντας ωστόσο ότι τον απείλησε. «Η εισαγγελική παρέμβαση είναι καλοδεχούμενη, Καθαρός ουρανός δεν φοβάται».\nΓεωργιάδης: Θα κάνω νέα αγωγή στον Πολάκη για τα υπονοούμενα που άφησε για το δάνειο μου\nΑγωγή κατά του Παύλου Πολάκη θα καταθέσει ο Άδωνις Γεωργιάδης για τα όσα ανέφερε ο αναπληρωτής υπουργός Υγείας σχετικά με την αποπληρωμή δανείων του αντιπροέδρου της ΝΔ.\nΣτη δημοσιότητα δόθηκε ο τηλεφωνικός διάλογος μεταξύ του Παύλου Πολάκη και του Γιάννη Στουρνάρα, με αφορμή τα δάνεια της Attica Bank προς το υπουργικό στέλεχος.\nΔάνεια στον Πολάκη: «Σύννομα με τους κανόνες» η ετυμηγορία της ΤτΕ\nΗ Επιτροπή Ελέγχου της Τράπεζας της Ελλάδος συνεδρίασε, προκειμένου να εξετάσει τη νομιμότητα των δύο καταναλωτικών δανείων της Attica Bank προς τον αναπληρωτή υπουργό Υγείας.\nΣΥΡΙΖΑ: Ο Πολάκης στοχοποιείται επειδή πήρε δάνειο, όπως σχεδόν η μισή Ελλάδα\n«Η ΝΔ οφείλει να συμβιβαστεί επιτέλους με την πραγματικότητα, ότι δεν είμαστε όλοι ίδιοι», σημειώνει ο ΣΥΡΙΖΑ, απαντώντας στο κόμμα της αξιωματικής αντιπολίτευσης και στην κριτική της Μαρίας Σπυράκη για το δάνειο που έλαβε ο Παύλος Πολάκης.\nΗ απάντηση της Attica Bank για τα δάνεια Πολάκη: Τηρήθηκαν οι διαδικασίες και οι κανόνες\nΕπίσημη ανακοίνωση εξέδωσε η Attica Bank για την υπόθεση των καταναλωτικών δανείων που έλαβε ο Παύλος Πολάκης, τονίζοντας ότι τηρήθηκαν όλες οι προβλεπόμενες διαδικασίες και κανόνες.\nΕρώτηση στη Βουλή για το δάνειο του Πολάκη κατάθεσε ο Άδωνις Γεωργιάδης\nΟ Άδωνις Γεωργιάδης κατέθεσε ερώτηση προς τον υπουργό Οικονομίας, Γιάννη Δραγασάκη, για το καταναλωτικό δάνειο100.000 ευρώ που έλαβε ο Παύλος Πολάκης από την Attica Bank.\nΕστία πολιτικής αντιπαράθεσης αποτέλεσε δημοσίευμα για καταναλωτικό δάνειο ύψους 100.000 ευρώ που έλαβε ο Παύλος Πολάκης από την Attica Bank. Εξηγήσεις φέρεται έτοιμη να ζητήσει και η Τράπεζα της Ελλάδας.\nΣυμφωνία Attica Bank με Pimco: Ξεφορτώθηκε κόκκινα δάνεια 700 εκατ. ευρώ\nΚόκκινα δάνεια, ύψους 700 εκατ. ευρώ, κατάφερε να ξεφορτωθεί η Attica Bank, μεταβιβάζοντας χαρτοφυλάκιο τιτλοποίησης NPEs στο διεθνές επενδυτικό fund PIMCO/QUALCO.


Sofokleousin.GR | Το BMW Connected παρουσιάζεται στην Έκθεση Αυτοκινήτου της Φρανκφούρτης.\nΤο BMW Connected παρουσιάζεται στην Έκθεση Αυτοκινήτου της Φρανκφούρτης.\nΔημοσιεύθηκε: 14 Σεπτεμβρίου 2017, 17:25\nΤο ψηφιακό σύστημα BMW Connected συνδέει το αυτοκίνητο του ιδιοκτήτη με το ψηφιακό του lifestyle. Η τεχνολογία είναι πλήρως ενσωματωμένη και εναρμονισμένη με τις ατομικές ανάγκες και το περιβάλλον του χρήστη. Μία αναβάθμιση το τελευταίο τετράμηνο του 2017 θα προσφέρει πρόσθετες υπηρεσίες, σχεδιασμένες για την υποστήριξη των οδηγών BMW στις καθημερινές «ψηφιακές» ζωές τους, ενώ ιδιαίτερη έμφαση δόθηκε στη χρήση σε μοντέλα BMW i. Οι πιο σύγχρονες ψηφιακές υπηρεσίες και οι νέες λειτουργίες παρουσιάζονται στην Έκθεση Αυτοκινήτου της Φρανκφούρτης (IAA Cars 2017), από 14 – 24 Σεπτεμβρίου.\nΨηφιακές υπηρεσίες για οδηγούς BMW i\nΜία νέα υπηρεσία του BMW Connected είναι το BMW Digital Charging Service, που επιτρέπει τη φόρτιση των οχημάτων με ενέργεια φιλική προς το περιβάλλον και με ελάχιστο κόστος, Το BMW Digital Charging Service είναι ενταγμένο στην αγορά ενέργειας και όταν πλησιάζει η ώρα για τη φόρτιση του αυτοκινήτου, αναζητά αυτόματα τους πιο οικονομικούς χρόνους φόρτισης και από ανανεώσιμες πηγές ενέργειας. Ο ιδιοκτήτης έχει επίσης τη δυνατότητα να ενσωματώσει δωρεάν ηλιακή ενέργεια στη διαδικασία φόρτισης. Επομένως, το σύστημα διασφαλίζει πάντα ότι το αυτοκίνητο είναι πλήρως φορτισμένο μέχρι την επιθυμητή ώρα αναχώρησης.\nΣε μόλις 12 μήνες, το BMW Connected – με την όλο και πιο προηγμένη ενσωμάτωση στο αυτοκίνητο και την αυξανόμενη γκάμα νέων υπηρεσιών – λανσαρίστηκε σε 29 αγορές, όπου τώρα επαναπροσδιορίζει την εμπειρία της μετακίνησης σε μοντέλα BMW με μεγάλη επιτυχία. Μέχρι τον Ιούνιο του 2017, ο αριθμός χρηστών του BMW Connected σε όλο τον κόσμο είχε ξεπεράσει το ένα εκατομμύριο.\nΗ νέα έκδοση του BMW Connected εισάγει αρκετές βελτιώσεις στην εμπειρία προγραμματισμού ταξιδιού που επιτρέπει ακόμα μεγαλύτερη εξατομίκευση. Με το BMW ID οι χρήστες μπορούν να δημιουργούν το δικό τους κινητό, ψηφιακό προφίλ όπου θα αποθηκεύονται όλες οι επιθυμητές ρυθμίσεις και υπηρεσίες και – μέσω του Open Mobility Cloud – θα μπορούν να μεταφέρονται σε άλλα οχήματα BMW. Επομένως, εάν οι πελάτες αλλάξουν αυτοκίνητα στο μέλλον, θα εξακολουθούν να έχουν πρόσβαση σε όλες τις προσωπικές τους υπηρεσίες και να ρυθμίζουν λειτουργίες, μέσω του BMW ID. Αυτό σημαίνει ότι η έμφαση δεν δίδεται σε ένα συγκεκριμένο αυτοκίνητο αλλά στον οδηγό.\nΤο BMW Connected προσφέρει σε κάθε οδηγό BMW εξαιρετική υποστήριξη μέσω των εξατομικευμένων Aftersales Services. Οι πελάτες βλέπουν μία υπενθύμιση για προσεχή ραντεβού σέρβις και σε ορισμένες αγορές, όπως η Βρετανία και οι ΗΠΑ, μπορούν να προγραμματίζουν ραντεβού στο συνεργείο απευθείας μέσω της εφαρμογής.\nΤο ανανεωμένο BMW ConnectedDrive Store είναι επίσης επικεντρωμένο στον οδηγό. Η νέα εφαρμογή προσφέρει την πλήρη γκάμα ψηφιακών υπηρεσιών BMW ConnectedDrive – όπως Online Entertainment, Real Time Traffic Information, remote services – και είναι προσβάσιμο οποιαδήποτε στιγμή, οπουδήποτε online. Διαθέσιμο σε πελάτες σε 24 χώρες από τον Ιούνιο του 2017, το BMW ConnectedDrive Store (www.bmw-connecteddrive.com) διευκολύνει το χρήστη να ελέγχει προσωπικές υπηρεσίες και να έχει πρόσβαση σε νέες.


Ο Christian που έχει χάσει τη δουλειά του στις οικοδομές έρχεται να δουλέψει σε ένα πολυκατάστημα. Ένα καινούριο σύμπαν ανοίγεται μπροστά του, μέσα στο οποίο ο ήρωας κινείται μουδιασμένα. Aπέραντοι διάδρομοι, συνεχής τακτοποίηση εμπορευμάτων στις αποθήκες, οι περίεργοι μηχανισμοί των κλαρκ. Ένας συνάδελφός του, ο Bruno, από το τμήμα των ποτών, τον παίρνει υπό την προστασία του δείχνοντάς του τα μυστικά του επαγγέλματος. Ενώ η Marion από το τμήμα ζαχαροπλαστικής φαίνεται να κερδίζει από την αρχή το ενδιαφέρον του. Το μηχάνημα του καφέ γίνεται το σταθερό σημείο των ραντεβού τους. Ένας έρωτας αρχίζει διστακτικά να διαγράφεται, που έχει και την υποστήριξη του προσωπικού. Η κοπέλα όμως που είναι παντρεμένη εξαφανίζεται ξαφνικά, βυθίζοντας τον Christian σε ένα τέλμα χειρότερο από αυτό της πρότερης μίζερης ζωής του.\nΜε την ταινία του In den Gängen ο Thomas Stuber ρίχνει φως στον κόσμο ενός τυπικού εργάτη της ανατολικογερμανικής επαρχίας. Ένα σύνολο ανθρώπων και πραγμάτων, η πραγματικότητα, τα όνειρα και οι επιθυμίες τους, όλα σε μια χορογραφία που ξετυλίγεται μέσα από κάδρα εξαιρετικής ακρίβειας. Η καθημερινότητα εδώ μεταμορφώνεται σε μαγικό ρεαλισμό που υπερβαίνει μια απλή τρυφερή ιστορία αγάπης προσβλέποντας σε κάτι ελπιδοφόρο. Βασισμένη στην ομώνυμη συλλογή διηγημάτων του Clemens Meyer,- συγγραφέα του «Als wir träumten» (2006) και του « Die Nacht, die Lichter» (2008)- ο Stuber εμπνέεται τον ήρωα του από τη φιγούρα ενός μοναχικού νεαρού άντρα που περιπλανιέται στους νυχτερινούς διαδρόμους ενός πολυκαταστήματος. Σύμφωνα με το σκηνοθέτη οι ιστορίες του Meyer έχουν ένα βάθος και μία τραγικότητα που παραμένουν ανομολόγητα και εναπόκειται στον αναγνώστη- στην προκειμένη περίπτωση στο θεατή- να τα βγάλει στην επιφάνεια. « Έρωτας και Θάνατος μέσα σε ένα απρόσωπο πολυκατάστημα. Και μια αίσθηση ότι η συντροφικότητα, η ζεστασιά και λίγη ευτυχία ίσως και να υπάρχουν μόνο στους διαδρόμους του.»


Η λέξη που δεν χρησιμοποιούν ποτέ οι Mark Zuckerberg, Jack Dorsey και Larry Page | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΗ λέξη που δεν χρησιμοποιούν ποτέ οι Mark Zuckerberg, Jack Dorsey και Larry Page\nΟι Mark Zuckerberg, Jack Dorsey και Larry Page είναι τρεις από τους πιο επιτυχημένους επιχειρηματίες στον πλανήτη αυτή τη στιγμή. Και οι τρεις εστιάζουν στην καινοτομία και τις νέες τεχνολογίες. Μιλάμε άλλωστε, για τους ιδρυτές των Facebook, Twitter και Google, αντίστοιχα.\nΈνας βετεράνος προγραμματιστής, ο οποίος έχει εργαστεί και για τους τρεις tech leaders, βγάζει στο φως της δημοσιότητας μια ενδιαφέρουσα ιστορία. Συγκεκριμένα, όπως υποστηρίζει ο Gokul Rajaram, οι Zuckerberg, Dorsey και Page έχουν κάτι κοινό: Δεν χρησιμοποιούν ποτέ μια συγκεκριμένη λέξη.\n«Έχω παρατηρήσει αυτή τη συγκεκριμένη συμπεριφορά και στους 3 CEOs» λέει ο Rajaram, ο οποίος αυτή τη στιγμή είναι στέλεχος της Square (ιδιοκτησίας Dorsey). Όπως λέει ο έμπειρος προγραμματιστής, η τακτική τους αφορά μια λέξη, την οποία δεν χρησιμοποιούν ποτέ. Και μπορεί όσοι διαβάζετε αυτές τις γραμμές να υποθέτετε ότι θα είναι μια λέξη σαν το «αδύνατο», όμως η πραγματικότητα είναι διαφορετική.\nΔεν χρησιμοποιούν ποτέ τη λέξη «έσοδα». Ναι, μπορεί να ακούγεται τρελό, όπως σχολιάζει σε άρθρο του το inc.com. Όμως το σενάριο είναι πέρα για πέρα αληθινό. Οι τρεις tech leaders, πάντα σύμφωνα με τον Rajaram, αποφεύγουν να μιλούν για τα έσοδα σε οποιοδήποτε meeting ή συζήτηση με εργαζομένους.\nΓιατί όμως να αποφεύγουν την συγκεκριμένη λέξη; O Rajaram δίνει την εξήγηση: «Και οι τρεις γνωρίζουν από την πρώτη ημέρα που ίδρυσαν τις εταιρίες τους, ότι τα έσοδα είναι ένα φυσικό αποτέλεσμα άλλων κινήσεων που κάνεις σωστά σε μια εταιρία. Αντί να μιλούν για την επιτυχία συνδέοντας την με τα περισσότερα χρήματα, την συνδυάζουν με την απόκτηση χρηστών, την εξυπηρέτηση πελατών ή την διεύρυνση τους στην αγορά. Είναι σιωπηλά κατανοητό, ότι από εκεί θα έρθουν μεγαλύτερα έσοδα».\nΟ μεγαλύτερος (και αρκετά επικίνδυνος) δρόμος του κόσμου


03 Ιαν 2020 - 12:43\nΗ αυχενική μοίρα της σπονδυλικής στήλης (δηλαδή ο αυχένας) αποτελείται από ένα καλά συντονισμένο δίκτυο νεύρων, οστών, αρθρώσεων και μυών που ελέγχονται από τον εγκέφαλο και το νωτιαίο μυελό. Κάθε ερεθισμός κατά μήκος των νεύρων που διέρχονται από αυτήν (όπως αυτός που προκαλείται όταν κάποιος χρησιμοποιεί με τις ώρες το κινητό, έχοντας σκυμμένο το κεφάλι του) μπορεί να καταλήξει σε τραυματισμό. Στην περίπτωση των κινητών και των tablet, ο τραυματισμός αποκαλείται «αυχενικό σύνδρομο του κινητού», ανήκει στα σύνδρομα υπέρχρησης και προκαλείται από την καθημερινή, πολύωρη κακή στάση του σώματος.\nΟ καθοριστικός παράγοντας στην ανάπτυξη αυχενικού συνδρόμου στους χρήστες των κινητών είναι το βάρος του κεφαλιού τους. Οι μύες, οι τένοντες και οι σύνδεσμοι του αυχένα είναι κατασκευασμένοι για να αντέχουν τα 5-6 κιλά που ζυγίζει το κεφάλι, όταν είναι ευθυγραμμισμένο με την σπονδυλική στήλη. Όταν ασχολούμαστε με το κινητό μας, έχουμε την τάση να το κρατάμε στο ύψος της κοιλιακής χώρας, οπότε σκύβουμε το κεφάλι προς τα εμπρός. Με αυτό τον τρόπο όμως το βάρος του κεφαλιού πολλαπλασιάζεται. Έτσι, όταν κάνει κλίση 45 έως 60 μοιρών, ζυγίζει αντίστοιχα 25 έως 30 κιλά! Ο αυχένας αδυνατεί να στηρίξει τέτοιο βάρος για πολλή ώρα και καταπονείται απεριόριστα.\nΌταν ένας άνθρωπος παρουσιάζει τέτοια συμπτώματα, πρέπει να αξιολογείται από έναν ειδικό ώστε να βρεθεί η αιτία τους. Αυτό είναι απαραίτητο διότι, αν το αυχενικό σύνδρομο του κινητού αφεθεί χωρίς θεραπεία, ο πόνος θα επιδεινώνεται σταδιακά και η κινητικότητα του αυχένα, της ράχης και των ώμων θα μειώνεται. Μακροπρόθεσμα μπορεί να υπάρξουν συνέπειες, όπως η πρώιμη αρθρίτιδα, η εκφύλιση της σπονδυλικής στήλης, η συμπίεση των μεσοσπονδυλίων δίσκων, ακόμα και η μείωση της πνευμονικής χωρητικότητας στα άτομα που σκύβουν πολύ χαμηλά το κεφάλι τους, συμπιέζοντας τον θώρακά τους. Υπάρχει επίσης κίνδυνος να επιδεινωθούν ή να επιταχυνθεί η εξέλιξη εκφυλιστικών καταστάσεων, όπως η εκφυλιστική δισκοπάθεια και η αυχενική οστεοαρθρίτιδα.\nΑν ο ειδικός διαπιστώσει ότι αιτία των συμπτωμάτων είναι η κατάχρηση του κινητού ή/και του tablet, είναι απαραίτητο να περιοριστεί η χρήση τους στις απολύτως αναγκαίες εργασίες, καθώς και να αρχίσει ο ασθενής να χρησιμοποιεί καλύτερη στάση σώματος όταν τα χρησιμοποιεί (όσο πιο ψηλά τα κρατά προς το πρόσωπό του, τόσο το καλύτερο για τον αυχένα του). Ωστόσο αυτό προϋποθέτει αποκατάσταση των τραυματισμών στον αυχένα και τις άλλες δομές της περιοχής. «Ένα πρόγραμμα αποκατάστασης με σταδιακή κινητοποίηση των δύσκαμπτων μαλακών ιστών και των αρθρώσεων, με παθητικές και ενεργητικές διατάσεις των μυών και σταδιακή μυϊκή ενδυνάμωση μπορεί να βοηθήσει πολύ τους ασθενείς. Με τα σύγχρονα μηχανήματα και μεθόδους όπως η fysiotek, μπορούμε να εντοπίσουμε την αιτία του πόνου σε κάθε ασθενή και να καταρτίσουμε το κατάλληλο φυσικοθεραπευτικό πρόγραμμα γι' αυτόν, ώστε να απαλλαγεί από τα συμπτώματά του και να πάψει να καταπονεί τον αυχένα του.


Σε συναγερμό βρίσκονται εδώ και λίγα λεπτά οι γιατροί και το νοσηλευτικό προσωπικό τόσο του Αττικού Νοσοκομείου, όσο και του νοσοκομείου Σωτηρία, καθώς έχουν μεταφερθεί δύο περιστατικά με συμπτώματα κορονοϊού.\nΣύμφωνα με πληροφορίες στο Αττικό βρίσκεται ένας άντρας από τον Πειραιά ο οποίος είχε ταξιδέψει πρόσφατα στο εξωτερικό και εμφάνισε τις τελευταίες ώρες ύποπτα συμπτώματα.\nΤην ίδια στιγμή, όπως έγινε γνωστό, από χθες νοσηλεύεται άλλο ένα ύποπτο περιστατικό στο Νοσοκομείο Σωτηρία και μάλιστα σε απομόνωση. Οι αρμόδιοι έχουν αποστείλει δείγμα προς εξέταση στο εξειδικευμένο εργαστήριο.\n* Ετικέτες Θέματος: #Ειδήσεις #Ελλάδα #Κορονοϊός #Συναγερμός #Αττικό #Σωτηρία #κρούσματα #μέσα #λίγα #λέπτα #inforumgr\nΚορονοϊός: Συναγερμός σε Αττικό και Σωτηρία με δύο κρούσματα μέσα σε λίγα λέπτα :: Σχόλια


Ο μόλυβδος είναι μια τοξική ουσία που – δυστυχώς – υπάρχει ακόμα παντού γύρω μας. Μέχρι το 1978 οι μπογιές που χρησιμοποιούσαμε περιείχαν μόλυβδο. Ο μόλυβδος μπορεί επίσης να είναι στον αέρα, το νερό και τα τρόφιμα.\nΤα τελευταία χρόνια γίνονται πολλές επισκευές και μετατροπές κατοικιών, ειδικά των παλιότερων σε ηλικία και των πολλών… αυθαιρέτων παλιάς γενιάς, τα λεγόμενα “προ του ’83″. Όμως στα διαμερίσματα που χτίστηκαν τις δεκαετίες του 1960 και 1970, οι κίνδυνοι παρουσίας μολύβδου είναι πολλοί και υπαρκτοί, κυρίως στα παλιά μπογιατίσματα.\nΣύμφωνα όμως με την ΕΛΣΤΑΤ, από το σύνολο των 4 εκατομμυρίων κτιρίων στην Ελλάδα, σχεδόν το 70% είναι κτισμένα πριν το 1980. Στους λεγόμενους “παλιούς” δήμους, όπως στο Δήμο Αθηναίων ή Θεσσαλονίκης αυτό το ποσοστό πλησιάζει ή ξεπερνάει το 80% ενώ στους νεότερους, όπως στην Αγία Παρασκευή και στη Θέρμη, το ποσοστό είναι κοντά στο 50%.\nΑυτά τα παλιά σπίτια περιέχουν κινδύνους και εστίες μολύβδου που πρέπει να προσέχουμε, ειδικά όταν γίνονται επισκευές, μικροκατεδαφίσεις, αποξηλώσεις χωρισμάτων, αλλαγές ντουλαπιών κουζίνας κ.λπ.\nΠιστεύετε ότι το σπίτι σας λόγω παλαιότητας περιέχει μόλυβδο;\nΕλέγξτε τα επίπεδα μολύβδου στα παιδιά, ακόμα και αν φαίνονται υγιή.\nΝα πλένετε συχνά τα χέρια των παιδιών καθώς και τα μπιμπερό, τις πιπίλες και τα παιχνίδια τους.\nΝα τρώτε υγιεινές τροφές με χαμηλά λιπαρά. Ειδικά τα παιδιά που τρέφονται ποιοτικά, εκτός των άλλων, απορροφούν λιγότερο μόλυβδο.\nΖητήστε έλεγχο του σπιτιού από μηχανικό, χημικό ή κάποιο έμπειρο τεχνικό.\nΝα πλένετε συχνά πατώματα και πατζούρια.\nΝα καθαρίζετε τα παπούτσια κατά την είσοδο στο σπίτι.\nΝα επισκευάζετε όλες τις εστίες μπογιάς που ξεφλουδίζει.\nΌταν σε παλιά σπίτια γίνονται επισκευές που παράγουν μπάζα, πρέπει να λαμβάνονται αυστηρά μέτρα προστασίας από την παραγόμενη σκόνη.\nΟι τεχνικοί δεν πρέπει να χρησιμοποιούν φλόγα πάνω σε επιφάνειες με παλιές μπογιές. Τα δε ξυσίματα με εργαλεία ή γιαλόχαρτα πρέπει να γίνονται με πολύ μεγάλη προσοχή ή και να αποφεύγονται εντελώς.\nΝα μην αφαιρείτε παλιές μπογιές μόνοι σας.\nΜπορείτε να κάνετε έναν γρήγορο έλεγχο για να βρείτε που μπορεί να κρύβεται ο μόλυβδος στα παλιά σπίτια και πολυκατοικίες. Καλό είναι να μην αποπειραθείτε να το επισκευάσετε μόνοι σας πριν ελεγχθεί.\nΣτην αυλή, στα μπαλκόνια και στις βεράντες: Αν τα κάγκελα ή ο φράχτη είναι παλιός, ψάξτε για μπογιά που ξεφλουδίζει. Ελέγξτε και τα κουφώματα, ειδικά τα ξύλινα, εάν δεν έχει γίνει ποτέ συντήρησή τους.\nΤα πολλά ξεφλουδίσματα βεβαίως τα βρίσκουμε κυρίως στους εξωτερικούς χώρους όπου η φθορά λόγω του καιρού είναι εντονότερη. Μέσα στο σπίτι, προσοχή χρειάζεται στα παλιά ντουλάπια της κουζίνας, στα παλιά σοβατεπί ή στις κορνίζες του ταβανιού και στα πλαίσια (κορνίζες) των εσωτερικών πορτών.\nΤα ξεφλουδίσματα πρέπει να τα σκουπίζουμε αμέσως με ιδιαίτερη προσοχή όχι με την ηλεκτρική σκούπα. Καθαρίζουμε με γάντια και σφουγγάρι, με έναν κουβά χλιαρό νερό με ένα (και μόνον ένα) καθαριστικό, χωρίς να κάνουμε αυθαίρετες μίξεις. Αν για παράδειγμα ανακατέψετε χλωρίνη με καθαριστικά με βάση την αμμωνία (όπως αυτά για τα τζάμια) ή ξύδι, θα πάρετε μια γερή δόση τοξικού χλωρίου χωρίς να κερδίσετε απολύτως τίποτα σε επίπεδο καθαριότητας.\nΤο κυριότερο είναι, εάν έχετε λόγο να πιστεύετε ότι υπάρχουν εστίες μολύβδου, να ζητήστε έλεγχο του σπιτιού από χημικό, μηχανικό ή κάποιο έμπειρο τεχνικό.\n6. Καρκινογόνος δράση


Ο Ναπολέων Ζέρβας υπήρξε μια από τις σημαντικότερες προσωπικότητες της ελληνικής αντίστασης. Γεννήθηκε στην Άρτα το 1891. Η οικογένεια του κατάγονταν από το ιστορικό Σούλι. Τελείωσε το γυμνάσιο στην Άρτα και το 1910 κατατάχθηκε εθελοντής στον στρατό. Οι ικανότητες του τον έκαναν γρήγορα να διακριθεί και κατά τη διάρκεια των βαλκανικών πολέμων να φτάσει στον βαθμό του ανθυπασπιστή επ'ανδραγαθία. Φοίτησε σε σχολή αξιωματικών και έγινε ανθυπολοχαγός το 1914.\nΟι διακρίσεις συνεχίζονται και τα επόμενα χρόνια για τον νεαρό αξιωματικό και έχουν ως αποτέλεσμα με συνεχείς απονομές επ'άνδραγαθία, να φτάσει στον βαθμό του ταγματάρχη το 1920 σε ηλικία 29 χρόνων. Η ζωή του ήταν πολυτάραχη και περιπετειώδης όπως ακριβώς και η πολιτική και στρατιωτική ιστορία της Ελλάδας εκείνη την περίοδο. Αυτοεξόριστος στην Κωνσταντινούπολη μετά την ήττα των φιλελευθέρων και φανατικός Βενιζελικός, επιστρέφει στο στράτευμα και στην ενεργό δράση το 1922, μετά την μικρασιατική καταστροφή. Η δικτατορία του Θεόδωρου Πάγκαλου τον διορίζει φρούραρχο της Αθήνας το 1925.\nO διορισμός αυτός καθόλου δεν τον εμποδίζει να προσπαθήσει να ανατρέψει την δικτατορία συμμετέχοντας στο πραξικόπημα του Γεωργίου Κονδύλη το 1926. Αντιστέκεται σθεναρά στην απόφαση του Κονδύλη να διαλύσει τη δημοκρατική φρουρά και διεξάγει με τα τμήματα που διοικεί πολύνεκρες μάχες στο κέντρο της Αθήνας. Μετά την ήττα του συλλαμβάνεται και καταδικάζεται σε ισόβεια. Το 1928 ο Ελευθέριος Βενιζέλος τον αμνηστεύει και τον αποστρατεύει τιμητικά με τον βαθμό του αντισυνταγματάρχη. Τα επόμενα χρόνια ο Ναπολέων Ζέρβας ζει μια ανέμελη ζωή μπον βιβέρ στα σαλόνια της καλής Αθηναικής κοινωνίας.\nΚατά τη διάρκεια της γερμανικής κατοχής αφυπνίζεται από τους πρώτους και μαζί με άλλους δημοκράτες αξιωματικούς και πολιτικούς ιδρύουν τον ΕΔΕΣ που σκοπό είχε την αντίσταση ενάντια στους κατακτητές και την εγκαθίδρυση μιας αβασίλευτης σοσιαλιστικής δημοκρατίας μεταπολεμικά. Συμμετείχε ως στρατιωτικός διοικητής, με τμήματα του ΕΔΕΣ, τμήματα του ΕΛΑΣ με τον Άρη Βελουχιώτη και άγγλους σαμποτέρ, σε ένα από τα μεγαλύτερα σαμποτάζ στην κατεχόμενη Ευρώπη, την ανατίναξη της σιδηροδρομικής γέφυρας του Γοργοπόταμου. Τότε χάθηκε και η μοναδική ευκαιρία για μια ενιαία ελληνική εθνική αντίσταση. Οι άγγλοι βλέποντας στο πρόσωπο του το μοναδικό αντίπαλο δέος στην ολοένα αυξανόμενη επιροή του Άρη Βελουχιώτη και του ΕΛΑΣ, τον ενίσχυσαν υλικά και ηθικά. Δυστυχώς παρόλη την ευστροφία και την εμπειρία του δεν μπόρεσε να καταλάβει τον ρόλο τον άγγλων στην ελληνική πολιτική σκήνή. Το αποτέλεσμα ήταν να υποπέσει σε σοβαρά σφάλματα και να θεωρήσει το ΕΑΜ και τον ΕΛΑΣ ως σημαντικότερο αντίπαλο και όχι τους κατακτητές και τους Άγγλους. Αυτό οδήγησε στην διάλυση του ΕΔΕΣ.\nΤο 1945 ο Ναπολέων Ζέρβας ίδρυσε το Εθνικό Κόμμα, το οποίο στις εκλογές που ακολούθησαν το 1946, εξέλεξε 25 βουλευτές. Ο ίδιος εκλέχθηκε βουλευτής Ιωαννίνων. Διετέλεσε υπουργός δημόσιας τάξης το 1947 και δημοσίων έργων το 1950. Όμως το κόμμα του δεν είχε μεγάλη διάρκεια και ο ίδιος δεν κατάφερε να ξαναεκλεγεί ούτε βουλευτής. Βαθιά απογοητευμένος δεν ξανασχολήθηκε με τα κοινά. Πέθανε στην Αθήνα το 1957.


Tuesday, 30 October 2012 Τα Νέα του Συνδέσμου\nΟ κ. Α/ΓΕΣ αφού συνεχάρη τον πρόεδρο και τα μέλη του ΔΣ για τις δραστηριότητες του συνδέσμου έδειξε ιδιαίτερο ενδιαφέρον για το μνημείο και είπε ότι θα προσπαθήσει να παρευρεθεί στα αποκαλυπτήρια του. Ακολούθως ο κ. Α/ΓΕΣ μας ενημέρωσε για τις εξελίξεις στο Στρατό μας και μας διαβεβαίωσε ότι το ηθικό του προσωπικού και η ετοιμότητα των μονάδων ευρίσκονται σε πολύ υψηλό επίπεδο παρά την δύσκολη οικονομική κατάσταση στην οποία βρίσκετε η χώρα. Στο τέλος\nεπακολούθησε συζήτηση-ενημέρωση για τα θέματα που αφορούν τα ε.α.στελέχη και κυρίως για το ΜΤΣ για το οποίο μας διαβεβαίωσε ότι καταβάλλεται κάθε δυνατή προσπάθεια από όλους τους φορείς προκειμένου να διασωθεί και να εξυγιανθεί.


Σκάνδαλα σεξουαλικής κακοποίησης ανηλίκων στους Προσκόπους της Αμερικής – Newsbeast\nΗ Εκκλησία των Μορμόνων έκοψε τις χορηγίες της\nΣΧΕΤΙΚΑ TAGSΗΠΑ προσκοποι σεξουαλικη κακοποιηση\n• Κορονοϊός: Ανατριχιαστικό αίτημα της κυβέρνησης των ΗΠΑ για 100.000 σάκους πτωμάτων\nΤριτη, 18 Φεβρουαριου 2020, 15:51\nSnow white, που εισαι?\nΤριτη, 18 Φεβρουαριου 2020, 13:32\nΣτην Ελλάδα είμαστε τυχεροί,δεν έχουμε προσκόπους.\nΤριτη, 18 Φεβρουαριου 2020, 13:24\nΝΑ ΒΡΕΘΕΙ ΜΙΑ ΣΤΑ ΧΑΡΤΙΑ ΔΗΘΕΝ ΑΝΕΞΑΡΤΗΤΗ ΕΘΕΛΟΝΤΙΚΗ ΑΝΘΡΩΠΙΣΤΙΚΗ ΚΟΙΝΩΝΙΚΗ ΚΑΙ ΝΕΑΝΙΚΗ Μ Κ Ο Η ΤΥΠΟΥ Μ Κ Ο ΚΑΙ ΝΑ ΜΗΝ ΕΙΝΑΙ ΧΩΜΕΝΗ ΜΕΣΑ ΣΤΟ ΨΕΜΑ ΔΙΑΠΛΟΚΗ ΔΙΑΦΘΟΡΑ ΚΟΥΚΟΥΛΩΜΑ ΑΝΗΘΙΚΟΤΗΤΑ ΣΑΠΙΛΑ ΒΡΩΜΙΛΑ ΕΚΜΕΤΑΛΛΕΥΣΗ . ΚΑΙ ΜΕΤΑ Η ΑΤΟΜΙΚΑ ΟΙ ΕΜΠΛΕΚΟΜΕΝΟΙ ΕΘΕΛΟΝΤΕΣ ΑΝΘΡΩΠΙΣΤΕΣ [...] ΕΙΝΑΙ ΠΛΕΟΝ 9 4 ΕΤΩΝ Η ΠΤΩΧΕΥΟΥΝ ΝΟΜΙΚΑ ΕΤΑΙΡΙΚΑ .\nΤριτη, 18 Φεβρουαριου 2020, 12:49\n\_"με την εμφάνιση του κινήματος #MeToo \_"\nΜέχρι εδώ διάβασα. Καμώματα φεμιναζούδων. Δεν μας έφταναν οι φανατικοί κομουνιστές οι ναζί οι θρησκόληπτοι πλάκωσαν και οι φεμινίστριες.\nΟ κόσμος μας έχει μπλέξει με τις μειοψηφίες των φανατικών, των φοβικών, του μίσους, και της οπισθοδρόμησης. Το διαδίκτυο έχει ανοίξει τις στοές οποί ξεχύνονται ολοι αυτοί.\nΠάλι τα νευράκια σου εχεις;\nΒρές μία γυναίκα,ας είναι και αμφιβόλου ηθικής.


Oppo R11: δυναμικό πέρασμα από το GFXBench, με χαρακτηριστικά έκπληξη! - GizChina Greece\nΔυναμικά στην κατηγορία των dual camera smartphones μπαίνει η κινεζική Oppo, έτσι μετά το πρώτο της smartphone με διπλή κύρια κάμερα (F3 Plus), αναμένεται να διαθέτει και δεύτερο, πιο γνωστό και… πιο ισχυρό όπως αναμένεται. Ο λόγος για το Oppo R11, το επόμενο δυνατό μοντέλο των Κινέζων, το οποίο έκανε δυνατό «πέρασμα» από το γνωστό GFXBench για τις καθιερωμένες μετρήσεις των επιδόσεών του.\nΣύμφωνα με την καταχώρηση της συσκευής, αναμένεται να εφοδιαστεί με ένα οκταπύρηνο Qualcomm επεξεργαστή (Snapdragon 650 ή Snapdragon 660), ενώ διαθέτει 4GB RAM, 64GB αποθηκευτικού χώρου και – έκπληξη!- Android 7.1 Nougat ευτυχώς στο εσωτερικό. Η πολλά υποσχόμενη πρόταση, θα διαθέτει όπως προαναφέραμε dual camera με ανάλυση 16MPixels, selfie κάμερα στα 20MPixels για… τους νεαρούς κυρίως χρήστες των social media, ενώ θα μπορεί να καταγράφει full HD βίντεο στα 30fps.\nΤην είσοδο στα μενού του Android 7.1.1 Nougat θα αναλάβει μία full HD οθόνη 5,5 ιντσών, ενώ θα υπάρχει και μία έκδοση με οθόνη 6 ιντσών, γνωστή ως Oppo R11 Plus. Αναμένονται επίσημα και τα δύο μέσα στον Ιούνιο, έτσι έχουμε λίγο χρόνο ακόμα μέχρι να τα δούμε επίσημα.\nTags: 20MPixels selfiedual cameraoppo dual cameraoppo r11\nNext post Xiaomi MI VR Play 2: επίσημο το νέο VR headset με τιμή - μόνο- 14$!\nPrevious post Gretel A6: ο νέος «βασιλιάς» των budget Android είναι εδώ!


Πρεμιέρα του i20 R5 στο Ypres Rally - arouraios\nΠρεμιέρα του i20 R5 στο Ypres Rally\nΤο New Generation i20 R5 της Hyundai, στην πρώτη του αγωνιστική εμφάνιση, ολοκλήρωσε χωρίς προβλήματα το Ypres Rally (22 έως 25 Ιουνίου) στο Βέλγιο.\nΤο τμήμα Customer Racing εκμεταλλεύτηκε τις πέντε ημέρες του αγώνα στο δυτικό Βέλγιο, τερματίζοντας με το «νέας γενιάς» i20 R5 (ως VIP αυτοκινήτου για το Ράλι), τον πέμπτο γύρο του φετινού Ευρωπαϊκού Πρωταθλήματος Ράλλυ (ERC). Ο χρόνος στις διαδρομές επέτρεψε στην ομάδα να συνεχίσει την ανάπτυξη του αυτοκινήτου με γύρους υψηλής ταχύτητας σε στενούς δρόμους χαρακτηριστικό της διάσημης εκδήλωσης.\nΗ ομάδα έφτασε στο Ypres Rally μετά από δύο ημέρες δοκιμών στην περιοχή Flanders. Η συγκέντρωση των μέσων μαζικής ενημέρωσης, έδωσε στο Τμήμα Customer Racing την ευκαιρία να ενημερώσει τον Τύπο για το New Generation i20 R5. Οι δημοσιογράφοι είχαν τη δυνατότητα να αξιολογήσουν το αυτοκίνητο από το κάθισμα του συνοδηγού μαζί με τον Kevin Abbring σε μια σύντομη διαδρομή.\nΤο i20 R5 έκανε αισθητή την παρουσία του τόσο στις διαδρομές όσο και στο Service Park. Το αυτοκίνητο συγκέντρωσε αμέσως το ενδιαφέρον των οπαδών, των ΜΜΕ και των δυνητικών πελατών, οι οποίοι επικεντρώθηκαν στις επιδόσεις του αυτοκινήτου.\nΣε μεταβαλλόμενες συνθήκες στις πέντε μέρες, το i20 R5 της Hyundai ολοκλήρωσε πάνω από 400 χιλιόμετρα, τα μισά εκ των οποίων σε υψηλή κατάταξη. O αγώνας συνέχισε να ευρύνει το φάσμα των αξιολογήσεων όπου το αγωνιστικό τμήμα της Hyundai έχει δοκιμάσει, στους γρήγορους, στενούς δρόμους και στις κλειστές στροφές από τις μοναδικές διαδρομές του Ypres Rally, θέτοντας νέες απαιτήσεις για τα χαρακτηριστικά μετάδοσης και χειρισμού ενός αυτοκινήτου.\nΟ ενθουσιασμός για τις επιδόσεις του i20 R5 ήταν προφανής, αλλά η ομάδα παρέμεινε εστιασμένη στο έργο της, αναπτύσσοντας το πρώτο αυτοκίνητο της, σχεδιασμένο για τους ιδιώτες πελάτες της.


Ο εορτασμός του Αγίου Αθανασίου στην Αμαλιάδα | Ιερό Βήμα\nΤο Σάββατο 18-1-2013 το πρωί 7.00 π.μ.- 11.00 π.μ.Πολυαρχιερατική Θεία Λειτουργία χοροσταντούντος του Σεβασμιώτατου Μητροπολίτου Καισαριανής-Βύρωνος και Υμηττού κ.κ. Δανιήλ, πλαισιωμένου υπό των: Σεβασμιώτατου Μητροπολίτου Ηλείας κ.κ. Γερμανού και του Θεοφιλεστάτου Επισκόπου Ωλένης κ.κ. Αθανασίου.\nΏρα 11.00 π.μ θα πραγματοποιηθεί η λιτάνευση της Ιεράς Εικόνος με διαδρομή από τις οδούς ΔΑΛΙΑΝΗ – ΕΛΕΥΘ. ΒΕΝΙΖΕΛΟΥ – ΔΕΛΗΓΙΑΝΝΗ- ΑΡΧ. ΗΛΙΔΟΣ- ΦΙΛ. ΕΤΑΙΡΙΑΣ-ΚΑΠΟΔΙΣΤΡΙΟΥ και κατάληξη στον ΙΕΡΟ ΝΑΟ ΑΓΙΟΥ ΑΘΑΝΑΣΙΟΥ.


Τα ρεκόρ που απειλούνται στο Μουντιάλ 2018! : england365.gr\nENGLAND365 08.06.2018 | 10.42\nΈτσι λοιπόν, και η διοργάνωση της Ρωσίας του 2018 δεν αποτελεί εξαίρεση, αφού 32 ομάδες θα παλέψουν για το τρόπαιο του παγκόσμιου πρωταθλητή. Προφανώς μόνο ένας θα είναι ο τυχερός (και περισσότερο ικανός φυσικά) που θα χαμογελάσει στις 15/7 στη Μόσχα, ωστόσο μέχρι τότε, πολλά ενδιαφέροντα μπορεί να έχουν ήδη συμβεί στο προσεχές Παγκόσμιο Κύπελλο. Kάποια από τα ρεκόρ που ενδέχεται να καταρριφθούν τον επόμενο μήνα είναι τα εξής:\n1. Ο μεγαλύτερος ηλικιακή παίκτης που συμμετέχει σε Μουντιάλ: Eκτός συγκλονιστικού απροόπτου, από τις 15 Ιουνίου και μετά, αυτός θα είναι ο γκολκίπερ της Αιγύπτου, Εσάμ Ελ-Χαντάρι! Θα είναι ακριβώς 45 χρονών και 5 μηνών στον πρώτο αγώνα των «Φαραώ» για τη φετινή διοργάνωση, με αντίπαλο την Ουρουγουάη, ενώ το εν λόγω ρεκόρ μέχρι πρότινος κρατούσε ο Κολομβιανός Φαρίντ Μοντραγκόν (από τη διοργάνωση του 2014, κόντρα στην Ιαπωνία, όντας 43 χρονών και 3 ημερών).\n2. Πρώτος σκόρερ στην ιστορία των Παγκοσμίων Κυπέλλων: Με 16 τέρματα, στο πάνθεον των αρχισκόρερ φυγουράρει ο Μίροσλαβ Κλόζε. Ένας άλλος Γερμανός, ο Τόμας Μίλερ, θα επιχειρήσει – αν όχι να τον ξεπεράσει – τουλάχιστον να τον... ισοφαρίσει φέτος, αλλά για να το κάνει αυτό θα χρειαστεί ο ίδιος να σκοράρει έξι φορές, ελπίζοντας παράλληλα πως και τα «πάντσερ» θα προχωρήσουν αρκετά στη φετινή διοργάνωση. Σε όμιλο πάντως με Σουηδία, Μεξικό και Νότια Κορέα, μπορεί να πάρει ώθηση και να ξεκινήσει δυναμικά με μερικά γκολ...\n3. Θα «σπάσει» άραγε η κατάρα του Κυπέλλου Συνομοσπονδιών; Παραδοσιακά διεξάγεται ένα χρόνο πριν το μεγάλο ραντεβού στη διοργανώτρια χώρα, και αποτελεί το... ορεκτικό για το κυρίως ποδοσφαιρικά πιάτο. Από το 1992 μέχρι και το 2014 πάντως, καμία εθνική ομάδα που το έχει κατακτήσει, δεν έχει πανηγυρίσει στη συνέχεια και την κατάκτηση του Μουντιάλ! «Tρανταχτό» παράδειγμα η Βραζιλία των τριών σερί κατακτήσεων (2005,2009,2013), με την Γερμανία να θέλει να πανηγυρίσει ξανά φέτος επί ρωσικού εδάφους όπως και πέρυσι, αυτή τη φορά φυσικά για σοβαρότερο λόγο.\n4. Περισσότερες συναντήσεις ανάμεσα σε δυο ομάδες: Η Βραζιλία με την Σουηδία, καθώς και η Γερμανία με τις Αργεντινή και Σερβία φαίνεται να γνωρίζονται καλά μεταξύ τους, αφού έχουν ανταμώσει επτά φορές σε επίπεδο Παγκοσμίων Κυπέλλων. Το παράδοξο ωστόσο είναι ότι Βραζιλιάνοι και Σέρβοι βρίσκονται στον... διπλανό όμιλο των Γερμανών με τους Σουηδούς, και δεν αποκλείονται τυχόν ματσαρίσματα στα νοκ-αουτ αν προκριθούν άπαντες από 5ο και 6ο όμιλο αντίστοιχο. Επίσης, Γερμανοί και Αργεντίνοι μπορούν να βρεθούν αντιμέτωποι στα προημιτελικά, αν περάσουν ως πρώτοι τους ομίλους τους και ξεπέρασουν ακολούθως και το εμπόδιο που θα βρουν στους «16». Για να δούμε...\n5. Περισσότερες επικρατήσεις σε διαδικασίες πέναλτι: Όπως δείχνει η ιστορία σχετικά, Αργεντινή και Γερμανία, όταν χρειάζεται, αποδεικνύονται αρκετά ψύχραιμοι και χωρίς άγχος, όπως μαρτυράνε και οι τέσσερις προκρίσεις τους από την «ρώσικη ρουλέτα» των πέναλτι. Οι παγκόσμιοι πρωταθλητές μάλιστα μετρούν το απόλυτο, καθώς δεν έχουν τεθεί ποτέ νοκ-αουτ όταν περάσει και ο έξτρα χρόνος της παράτασης. Αγγλία, το νου σου...\n6. Σκόρερ σε τέσσερα Μουντιάλ: Το να δώσει ένας παίκτης το παρόν σε τρία Μουντιάλ αποτελεί ούτως ή άλλως κάτι σπουδαίο και παράλληλα δύσκολο κατόρθωμα, πόσο μάλλον να έχει σκοράρει και σε όλα αυτά. Για κάτι τέτοιο μπορούν να καμαρώνουν οι Ούβε Ζέλερ, Πελέ, και Μίροσλαβ Κλόζε. Εν έτει 2018, στο κλειστό αυτό κλαμπ έχουν πιθανότητες να προστεθούν και οι Κριστιάνο Ρονάλντο, Τιμ Κέιχιλ και Ράφα Μάρκες.\n7. Προπονητής με τις πιο πολλές νίκες: Μια ακόμα... γερμανική υπόθεση. Από το 1966 έως το 1978, ο Χέλμουτ Σεν κατάφερε να πέτυχει συνολικά 16 νίκες (σε σύνολο 25 αγώνων) όντας στον πάγκο της «νασιονάλμανσαφτ». Αντίστοιχα, ο συμπατριώτης του, Γιόακιμ Λεβ, έχοντας ήδη πέντε και τέσσερις αντίστοιχα από τις τελευταίες δυο διοργανώσεις, θέλει άλλες πέντε για να τον «πιάσει» στην σχετική κορυφή.\n8. Ένας ακόμα... κακός oικοδεσπότης; Μοναδική διοργανώτρια χώρα που δεν έχει καταφέρει να προκριθεί στη δεύτερη φάση του θεσμού, αποτελεί η Νότιος Αφρική, το 2010 (παρά τους τέσσερις βαθμούς που πήρε, είδε Ουρουγουάη και Μεξικό να προκρίνονται απ' τον πρώτο όμιλο). Και σίγουρα, η Ρωσία δεν θέλει να.. ισοφαρίσει τη συγκεκριμένη επίδοση, σε ένα αμφίρροπο γενικά γκρουπ με Αίγυπτο, Ουρουγουάη και Σαουδική Αραβία. Τα μέχρι στιγμής δείγματα της στα φιλικά ματς πάντως δεν γεμίζουν με αισιοδοξία τους φίλους της...\n9. Συνεχόμενες νίκες από μια ομάδα: Έκανε το απόλυτο (7/7) στο δρόμο για την κορυφή το 2002, συνέχισε με τέσσερις ακόμα νίκες το 2006, μέχρι να μπει... τέλος από τη Γαλλία, στη φάση των προημιτελικών,. Ο λόγος φυσικά για την Βραζιλία, το ρεκόρ της οποίας θα επιχειρήσει να «σπάσει» η Γερμανία, που έρχεται με... προίκα πέντε συνεχόμενων νικών από το 2014. Δύσκολο μεν να φτάσει τις 11, αλλά ποτέ δεν ξέρεις... Xρήστος Γραβιάς


Τρίκαλα: Κινητό τηλέφωνο εξερράγη μέσα σε καφετέρια | SoccerPlus.gr\nΑρχική SocceroPolis Life Τρίκαλα: Κινητό τηλέφωνο εξερράγη μέσα σε καφετέρια\n29 Αυγ 2019, 12:36 μμ\nTο κινητό τηλέφωνο όπως φαίνεται και από το σχετικό βίντεο βρισκόταν σε τραπέζι όπου ευτυχώς δεν καθόταν κάποιος πελάτης ή προσωπικό, όταν άρπαξε φωτιά.\nΜάλιστα, μετά την φωτιά ακολούθησε και μια μικρή έκρηξη.\nΑμέσως μια κοπέλα η οποία εργάζεται στο κατάστημα, μόλις αντιλήφθηκε τι συμβαίνει έριξε νερό στο φλεγόμενο κινητό τηλέφωνο.\nΤα αίτια που προκάλεσαν την φωτιά στη συσκευή δεν έχουν γίνει ακόμη γνωστά.\nΠροηγούμενο άρθροΣυναντήσεις με τους ιδιοκτήτες των ΠΑΕ της Θεσσαλονίκης θα έχει ο Αυγενάκης\nΕπόμενο άρθροΣυγχαρητήρια επιστολή του Υφυπουργού Λευτέρη Αυγενάκη στον Ολυμπιακό


(Ανακατεύθυνση από NBG Eurobank)\nΗ Eurobank είναι ο επίσημη χορηγός του Μουσείου της Αεροπορίας (Βελιγράδι)\nΗ Eurobank (Eurobank Ergasias) είναι η τρίτη μεγαλύτερη τράπεζα στην Ελλάδα από το σύνολο του ενεργητικού και τέταρτη με βάση τη κεφαλαιοποίηση αγοράς που ανερχόταν στα 1.6 δισ. ευρώ στις 6 Οκτωβρίου 2017, με περισσότερα από 860 υποκαταστήματα παγκοσμίως και περισσότερα από 350 σε όλη τη χώρα. Αποτελούσε μέρος του ομίλου του Σπύρο Λάτση. Εδρεύει στην Αθήνα.\nΑπό την 1η Φεβρουαρίου 2015 πρόεδρος και μη εκτελεστικός διευθυντής είναι ο Νικόλαος Καραμούζης. Από την ίδια μέρα αντιπρόεδρος ήταν ο Φωκίων Καραβίας. Το καναδικό fund Fairfax financial είναι σημαντικός μέτοχος.\nΚατάλογος εταιρειών από την Ελλάδα\n↑ «EFG Eurobank Ergasias - History». eurobank.gr. Ανακτήθηκε στις 23 April 2018.\n↑ «Eurobank Ergasias». www.eurobank.gr. Ανακτήθηκε στις 17 August 2017.\nΑνακτήθηκε από "https://el.wikipedia.org/w/index.php?title=Eurobank&oldid=7346606"\nΤελευταία τροποποίηση 13:10, 28 Δεκεμβρίου 2018.


Αρχική σελίδαmediaΛεωνίδας Μαράκης: «Στα γυρίσματα περνάμε καλά, έχουμε καταπληκτικό κλίμα»\nAΓΓΕΛΟΣ ΑΡΤΕΜΙΑΔΗΣ 3/29/2019 09:20:00 π.μ.\nΟ Λεωνίδας Μαράκης μιλά σε πρόσφατη συνέντευξή του για τον ρόλο του αλλά και για τις εξελίξεις της σειράς.\n«Είναι μία σειρά που υπογράφουν οι ίδιοι δημιουργοί με τον «Αστέρα Ραχούλας», ο Γιώργος Κρητικός και ο Μάκης Πιτταράς. Όταν με πήραν τηλέφωνο και μου πρότειναν να είμαι στο «Πέτα τη φριτέζα», χάρηκα πολύ! Η αλήθεια είναι ότι στα γυρίσματα περνάμε καλά, έχουμε καταπληκτικό κλίμα, και την ίδια αίσθηση έχω και για τον κόσμο, ο οποίος δείχνει να μας έχει αγαπήσει!»\nΠερίμενες ότι η σειρά θα αγαπηθεί δεδομένου ίου ανταγωνισμού;\n«Όταν είχα διαβάσει το σενάριο και τους χαρακτήρες, μου άρεσαν πάρα πολύ. Πίστευα ότι έχει τις προοπτικές να αγαπηθεί πολύ, αν και ποτέ δεν μπορείς να ξέρεις. Σίγουρα, δεν υπάρχουν μυστικά για την επιτυχία. Μπορεί να έχεις ένα πολύ καλό σενάριο καινά πάει στράφι, αλλά η επιτυχία είναι συνιστώσα πολλών παραγόντων»\nΜε τον Σωκράτη είστε κοντά σαν χαρακτήρες; «Έλαβα ένα μήνυμα στο facebook από μία κοπέλα η οποία με ρώτησε: «Πες μου, σε παρακαλώ, ότι έχεις, έστω και λίγη, από την καλοσύνη του Σωκράτη». Ο Σωκράτης είναι ο... άγιος άνθρωπος. Έχουμε κάποια κοινά στοιχεία, όπως ότι έχω ευαισθησίες ως άνθρωπος, όχι τόσες όσες ο Σωκράτης, και μία άμυνα στη ζωή για τις δικές μου ανασφάλειες. Το πιο έντονο στοιχείο, όμως, είναι ότι αγωνίζομαι κι εγώ για το καλό της ομάδας»\nΟ Σωκράτης γιατί δεν έχει δημιουργήσει κάποια άμυνα; «Ο Σωκράτης μεγάλωσε ανασφαλής, σε ένα χωριό, έχοντας ένα κινητικό πρόβλημα, μία παραπληγία, εξαιτίας της οποίας έπεσε θύμα μπούλινγκ στα παιδικά του χρόνια. Μάλιστα, ο Ισχύει. Κι αυτό συμβαίνει γιατί η ίδια η Φωτεινή τον έχει βάλει σ' αυτή τη διαδικασία, να γίνει πιο θαρραλέος! Το σίγουρο είναι ότι ο Σωκράτης αγαπάει αληθινά τη Φωτεινή και θα κάνει ό,τι μπορεί για να την πείσει», λέει ο ίδιος στο Mytv


Με 17 προτάσεις για τον αγροτικό κόσμο πήγε η Γεννηματά στην Λάρισα | agro24.gr\n15 09 2015 | 09:35\nΜε 17 προτάσεις για τον αγροτικό κόσμο πήγε η Γεννηματά στην Λάρισα\n«Το ΠΑΣΟΚ είναι πάντα κοντά στους αγρότες» δήλωσε η πρόεδρος του ΠΑΣΟΚ Φώφη Γεννηματά, κατά την διάρκεια ομιλίας της στην Λάρισα, την Παρασκευή 11 Σεπτεμβρίου, παρουσιάζοντας 12 προτάσεις για τον Αγροτικό κόσμο.\nΌπως είπε «Δεν θα επιτρέψουμε να εφαρμοστούν αντιπαραγωγικά και καταστροφικά μέτρα. Δεν θα αφήσουμε να βυθιστεί στην ύφεση ο αγροτικός τομέας, που κράτησε όρθια την χώρα τα πιο δύσκολα χρόνια της», ενώ τα βασικά σημεία των προτάσεών της έχουν ως εξής:\n1. Αποκατάσταση της ομαλής καταβολής των οικονομικών εισροών στους αγρότες που έχουν διακοπεί (κοινοτικές ενισχύσεις, αποζημιώσεις για ζημιές, τραπεζική ρευστότητα) ώστε οι παραγωγοί να αξιοποιήσουν πλήρως τις παραγωγικές δυνατότητες των εκμεταλλεύσεων σύμφωνα με τις ανάγκες των εξαγωγών και της βιομηχανίας τροφίμων.2. Ενίσχυση της παραγωγικής διαδικασίας με την μέγιστη δυνατή απορρόφηση και αξιοποίηση των πόρων της νέα ΚΑΠ 2014-2020 ύψους 20 δισ Ευρώ, ώστε με τους πόρους 2,5 δις Ευρώ σε ετήσια βάση να χρηματοδοτηθεί άμεσα η παραγωγική δραστηριότητα και οι επενδύσεις στον πρωτογενή τομέα. Παρεμβάσεις στα Προγράμματα Αγροτικής Ανάπτυξης και Αλιείας ώστε να αποκτήσουν παραγωγικό προσανατολισμό με έμφαση στις εξαγωγές, την αειφορία και την προστασία της παραγωγής από την κλιματική αλλαγή.3. Ένα δίκαιο σύστημα φορολόγησης των αγροτών με αναγνώριση του ιδιαίτερα κρίσιμου ρόλου της γεωργίας και της κτηνοτροφίας για την απασχόληση.4. Η εντατικοποίηση των ελέγχων στην αγορά για τη ριζική αντιμετώπιση των ελληνοποιήσεων γεωργικών και κτηνοτροφικών προϊόντων και το χτύπημα των καρτέλ που κερδοσκοπούν εις βάρος των αγροτών. Που πωλούν τα προϊόντα τους φθηνά αλλά και των καταναλωτών που τα αγοράζουν ακριβά.5. Η λήψη μέτρων μείωσης του κόστους παραγωγής, προκειμένου να διασφαλιστεί η ανταγωνιστικότητα των αγροτικών προϊόντων. 6. Η εισαγωγή της εφαρμοσμένης έρευνας και καινοτομίας στην πρωτογενή παραγωγή, με συνεργασία ιδιωτικών και δημόσιων φορέων, για ανταποδοτικότητα και άμεση εφαρμογή. Η βελτίωση και Επέκταση της Συμβολαιακής γεωργίας.7. Οι ριζικές αλλαγές στο Υπουργείο Αγροτικής Ανάπτυξης , στους Οργανισμούς και στις υπηρεσίες υλοποίησης της αγροτικής πολιτικής, ώστε να υποστηριχθεί με αποτελεσματικότητα το σχέδιο ανάπτυξης της υπαίθρου , με μεγάλη αποκέντρωση αρμοδιοτήτων.8. Ένα δίκαιο σύστημα φορολόγησης των αγροτών με αναγνώριση του ιδιαίτερα κρίσιμου ρόλου της γεωργίας και της κτηνοτροφίας για την απασχόληση.9. Η εντατικοποίηση των ελέγχων στην αγορά για τη ριζική αντιμετώπιση των ελληνοποιήσεων γεωργικών και κτηνοτροφικών προϊόντων και το χτύπημα των καρτέλ που κερδοσκοπούν εις βάρος των αγροτών. Που πωλούν τα προϊόντα τους φθηνά αλλά και των καταναλωτών που τα αγοράζουν ακριβά.10. Η λήψη μέτρων μείωσης του κόστους παραγωγής, προκειμένου να διασφαλιστεί η ανταγωνιστικότητα των αγροτικών προϊόντων.11. Η εισαγωγή της εφαρμοσμένης έρευνας και καινοτομίας στην πρωτογενή παραγωγή, με συνεργασία ιδιωτικών και δημόσιων φορέων, για ανταποδοτικότητα και άμεση εφαρμογή. Η βελτίωση και Επέκταση της Συμβολαιακής γεωργίας.12. Οι ριζικές αλλαγές στο υπουργείο Αγροτικής Ανάπτυξης , στους Οργανισμούς και στις υπηρεσίες υλοποίησης της αγροτικής πολιτικής, ώστε να υποστηριχθεί με αποτελεσματικότητα το σχέδιο ανάπτυξης της υπαίθρου , με μεγάλη αποκέντρωση αρμοδιοτήτων. Έτσι ώστε να μειωθεί η γραφειοκρατία που ταλαιπωρεί τους αγρότες, να πληρώνονται έγκαιρα οι ενισχύσεις και να εγκρίνονται και να πληρώνονται γρήγορα τα επενδυτικά προγράμματα.13. Η θέσπιση κινήτρων για την προώθηση νέων, σύγχρονων και ισχυρών συλλογικών δομών (συνεταιρισμοί, ομάδες παραγωγών) που παρεμβαίνουν αποτελεσματικά στην προμήθεια λιπασμάτων, φυτοφαρμάκων, σπόρων, ζωοτροφών και στην εμπορία των προϊόντων.14. Η εφαρμογή ολοκληρωμένης πολιτικής διαχείρισης του νερού, ώστε ως θέμα εθνικής σημασίας, να γίνει κομβικό σημείο για την ανάπτυξη και την ασφάλεια της χώρας.15. Συμβουλευτικές δομές, αποτελεσματικές, αποκεντρωμένες, αξιόπιστες και φιλικές για τη διασφάλιση συνεχούς, έγκυρης και αποτελεσματικής ενημέρωσης, εκπαίδευσης και επιμόρφωσης των αγροτών για τις νέες παραγωγικές και τεχνολογικές εξελίξεις.16. Σύγχρονο κοινωνικοασφαλιστικό σύστημα και δίκτυο κοινωνικής προστασίας (Αγροτικά Ιατρεία, Κέντρα Υγείας, Βρεφονηπιακοί Σταθμοί, Κέντρα Ανοιχτής Προστασίας Ηλικιωμένων, Προγράμματα Βοήθειας στο Σπίτι).17. Ενασχόληση πιο πολλών νέων ανθρώπων με την πρωτογενή παραγωγή: Με δωρεάν γη από το κράτος, με χρηματοδοτικά κίνητρα για την εγκατάστασή τους».\nΑναλυτικά, η ομιλία της προέδρου του ΠΑΣΟΚ έχει ως εξής:\nΒασική μας επιλογή: Παραγωγή τροφίμων, ποιοτικών προϊόντων με ταυτότητα και η διασύνδεσhτης αγροτικής παραγωγής με τον τουρισμό\nΓι’ αυτό και στο πλαίσιο άσκησης της αγροτικής πολιτικής της χώρας, δεσμευόμαστε να αγωνιστούμε για 12 μεγάλης σημασίας προτεραιότητες που είναι:\nΕλληνικη επικαιροτητα Γεννηματά αγρότες προτάσεις


«Όλοι μαζί ενωμένοι» αλλά μέχρι πότε; - paratiritis-news\nΤου Δημήτρη Μακροδημόπουλου,\nΗ μόνιμη επωδός των κυβερνητικών αξιωματούχων κάθε φορά που αναφέρονται στην αντιμετώπιση της επιδημίας του κορωνοιού είναι η αναγκαιότητα της ενότητας όλων μας απέναντί της. Μέχρι πότε όμως θα μας καλούν να είμαστε ενωμένοι; Θα συνεχίσουν και μετά την αντιμετώπιση της επιδημίας; Με άλλα λόγια θα ακυρωθεί η νεοφιλελεύθερη πολιτική στη χώρα μας; Θα σταματήσει η ισοπέδωση του ΕΣΥ; Θα σταματήσει η υπεξαίρεση των κοινωνικών κατακτήσεων ως μέσον συσσώρευσης του κεφαλαίου; Διότι σύμφωνα με τα ευρήματα της πρόσφατης έκθεσης του ΟΟΣΑ «Health at Glance», στην Ελλάδα το 35% των δαπανών της υγείας πληρώνεται από την τσέπη των ασφαλισμένων. Απαξιώθηκε πλήρως το ΕΣΥ με πρόφαση τα μνημόνια, απογυμνώθηκαν στελεχιακά τα Νοσοκομεία, ευτελίστηκαν μισθολογικά οι γιατροί με αποτέλεσμα να μεταναστεύουν μαζικά στο εξωτερικό και σήμερα ένα ΕΣΥ αποδυναμωμένο ακόμη και για την αντιμετώπιση των τρεχουσών αναγκών, ξαφνικά «ηρωοποιείται» από την κυβέρνηση. Αντί να απολογούνται για την κατάσταση του ΕΣΥ μαζί με όσους συνήργησαν στην καταβαράθρωσή του, η επιδημία τους υποχρέωσε να αναγνωρίσουν ότι πρόκειται για το κατ’ εξοχήν κοινωνικό αγαθό. Διότι, η κυβέρνηση είναι αυτή που τον περασμένο Οκτώβρη με προπομπό τον Πανελλήνιο Ιατρικό Σύλλογο ζητούσε να μετατραπεί η νομική μορφή των Νοσοκομείων από Νομικά Πρόσωπα Δημοσίου Δικαίου (ΝΠΔΔ) σε Νομικά Πρόσωπα Ιδιωτικού Δικαίου (ΝΠΙΔ). Διότι προσβλέπει στην αναδιαμόρφωση των εργασιακών σχέσεων των γιατρών του ΕΣΥ και στην απασχόληση ιδιωτών γιατρών στα Νοσοκομεία ως κερκόπορτα για την είσοδο του κεφαλαίου σε αυτά.\nΟ Ούλριχ Μπεκ διαπίστωνε στην «Επινόηση του Πολιτικού» ότι «το κοινωνικό κράτος είναι νόθο τέκνο του κομμουνισμού, γεννημένο από το φόβο απέναντί του». Γι’ αυτό ανακαλείται.\nΜε τη διάλυση της ΕΣΣΔ, του αντίπαλου ιδεολογικού δέους, δεν υπήρχε πλέον λόγος το κεφάλαιο να προβαίνει σε παραχωρήσεις. Σε αυτό βέβαια συνήργησαν και άλλοι παράγοντες που κατέστησαν το κεφάλαιο υπέρμετρα επιθετικό απέναντι στις κοινωνικές κατακτήσεις: Ο Ψυχρός πόλεμος ως αντισυμβατικός, αφού δεν προηγήθηκαν του τέλους του μάχες και καταστροφές, δεν συνοδεύτηκε από τη «δημιουργική καταστροφή» των συμβατικών πολέμων, τη σωρό των ερειπίων που κατέλειπαν οι δύο παγκόσμιοι πόλεμοι. Με το τέλος του Ψυχρού πολέμου δεν αναβίωσαν οι «χρυσές δεκαετίες» από το 1945-1973 συνέπεια της «δημιουργικής καταστροφής» του Β’ Παγκόσμιου Πολέμου. Με αποτέλεσμα την αδυναμία απορρόφησης του πλεονάζοντος κεφαλαίου. Πρόκειται για μια από τις κύριες αιτίες της οικονομικής κρίσης που βιώνουμε.\nΥπήρξε όμως και άλλη αιτία: Η διάλυση της ΕΣΣΔ δημιούργησε ξαφνικά ένα τεράστιο γεωοικονομικό κενό που έσπευσε το παγκόσμιο κεφάλαιο να το καλύψει και να αξιοποιήσει τις ιδιαιτερότητές του (φθηνές πρώτες ύλες και φθηνή εργασία), εγκαταλείποντας τις ευημερούσες δυτικές κοινωνίες. Εκεί ας αναζητηθεί η αποβιομηχάνιση των μεσοδυτικών πολιτειών των ΗΠΑ που ψήφισαν τον Τραμπ, εκεί οφείλεται η ανεργία στην Ευρώπη και η ακροδεξιά στροφή.\nΥπάρχει βέβαια και μια τρίτη αιτία: Όσο η ζήτηση μειώνεται στη Δύση, λόγω της αύξησης της ανεργίας και της συρρίκνωσης του κράτους πρόνοιας, το κεφάλαιο, με τις πολιτικές λιτότητας στο όνομα της δημοσιονομικής εξυγίανσης αναπληρώνει τις απώλειές του συσσωρεύοντας πλούτο μέσω της υπεξαίρεσης κοινωνικών κατακτήσεων που αποτελούσαν τις σταθερές της ευημερίας στη Δύση. Τα πάντα βαθμιαία ιδιωτικοποιούνται. Για να φθάσουμε έτσι σε σημείο ώστε ο διάσημος οικονομολόγος Σαμίρ Αμίν, το 2015 σε συνέντευξη του, να μας υπενθυμίσει ότι «όπως είπε κάποτε με κάθε ειλικρίνεια, ο κεντροδεξιός πρόεδρος της Γαλλίας Ζισκάρ ντ’ Εστέν, η Ευρωπαϊκή ενοποίηση καθιστά τον σοσιαλισμό παράνομο. Σήμερα, πρόσθεσε ο Αμίν, παράνομος στο πλαίσιο της Ε.Ε., είναι όχι μόνο ο σοσιαλισμός αλλά και ο κεϋνσιανισμός». Πώς μπορούμε λοιπόν να παραμείνουμε ενωμένοι την επομένη της επιδημίας;\nΗ επιδημία του κορωνοϊού επέβαλε την τηλεργασία και το ηλεκτρονικό εμπόριο που προφανώς θα επικρατήσουν και μετά την αντιμετώπιση του ιού. «Διότι οι κρίσεις είναι περίοδοι μετασχηματισμού και στη διάρκειά τους το κεφάλαιο επινοεί εκ νέου τον εαυτό του και μετασχηματίζεται …ώστε να σταθεροποιεί την αναπαραγωγή του». Θα αυξηθεί όμως η ανεργία και η μετανάστευση των νέων ενώ λόγω της τηλεργασίας που απομονώνει τους εργαζόμενους θα εκμηδενιστούν οι συλλογικές αντιδράσεις τους. Ο Martin Ford σημειώνει ότι ως αποτέλεσμα της εκθετικής ανάπτυξης της δύναμης των υπολογιστών, «υπάρχει κίνδυνος ολόκληρες παραδοσιακές κατηγορίες εργασιών να αυτοματοποιηθούν σε μεγάλο βαθμό στο όχι μακρινό μέλλον». Η άποψη, σημειώνει, ότι οι νέες τεχνολογίες δημιουργούν θέσεις με ρυθμό που θα αντισταθμίζει αυτές τις απώλειες θέσεων εργασίας «είναι καθαρή φαντασίωση». Η επιδημία του κορωνοϊού μια μέρα θα αντιμετωπιστεί. Όμως η νέα πραγματικότητα που θα μας κληρονομήσει θα αποκαλύψει ένα εργασιακό τοπίο δυσμενέστερο του πρόσφατου παρελθόντος που διέλυσε η επιδημία. Διότι το κεφάλαιο ενσωμάτωσε ήδη σε λίγες μέρες την τεχνολογική εξέλιξη ενώ η κυβέρνηση θα παραμένει δέσμια των νεοφιλελεύθερων εμμονών της.


Ποια είναι τα συμπτώματα του νευρικού κλονισμού | Το site της παρέας μας\nΑρχική Leisuring Διάφορα Ποια είναι τα συμπτώματα του νευρικού κλονισμού\nΠοια είναι τα συμπτώματα του νευρικού κλονισμού\nΠολλές φορές αισθανόμαστε καταβεβλημένοι κατά περιόδους, ενώ κάποιοι μπορεί να φτάσουν σε οριακά σημεία εξάντλησης. Το άγχος μπορεί να οδηγήσει σε κλονισμό, όπου η αντιμετώπιση απλών, καθημερινών εργασιών μπορεί να είναι δύσκολη και κουραστική. Και μάλιστα τα συμπτώματα εξουθένωσης εμφανίζονται μερικές φορές με απροσδόκητους τρόπους. Από θέματα πέψης, πόθος για άμετρη κατανάλωση ζάχαρης και ευαισθησία στις γνώμες των άλλων αποτελούν μεταξύ άλλων ορισμένα σημεία χρόνιου στρες.\nΝευρικός κλονισμός και burn out\nΣύμφωνα με τη Mayo Clinic, ο νευρικός κλονισμός είναι αποτέλεσμα της σωματικής αλλά και ψυχολογικής καταπόνησης και μπορεί να υποδεικνύει υποκείμενη ψυχική νόσο (κατάθλιψη, αγχώδη διαταραχή κά.) που πρέπει να αντιμετωπιστεί άμεσα. O όρος «burnout» χρησιμοποιείται πιο συχνά για να περιγράψει τη σωματική και ψυχική κατάρρευση.\nΌποια και αν είναι η ετικέτα, το συναίσθημα που νιώθει κανείς είναι η εξάντληση, αδυναμία διάκρισης του πραγματικού από το φανταστικό (ψευδαισθήσεις και παραισθήσεις), απελπισία, απώλεια διάθεσης για ζωή και έλλειψη απαραίτητης ενέργειας για την ολοκλήρωση απλών καθημερινών δραστηριοτήτων.\nΣε ένα έγγραφο του 2013 με τίτλο The Medical Perspective on Burnout κατά τον νευρικό κλονισμό σημειώνονται χαμηλά επίπεδα στρες, πράγμα που σημαίνει ότι μετά από μια περίοδο υπερ-δραστηριότητας, οι αντιδράσεις επιβραδύνονται αφήνοντάς μας να αισθανόμαστε αδιάφοροι και μουδιασμένοι.\nΗ κατάσταση αυτή μας εμποδίζει να έχουμε την κατάλληλη αντίδραση σε περιστάσεις αγχωτικές, όπως να μην προετοιμαστούμε κατάλληλα για εξετάσεις ή να βρούμε μια καλύτερη δουλειά, όταν αισθάνονται δυστυχισμένοι στη δουλειά.\nΤα υψηλά επίπεδα στρες δεν σχετίζονται απαραίτητα με το burnout, αλλά μπορεί να οδηγήσουν σε υπερφόρτωση του συστήματος.\nΤο πρόβλημα είναι ότι συχνά εργαζόμαστε σε ένα γρήγορο επίπεδο με αποτέλεσμα αυτός ο ρυθμός να φαίνεται απλώς «φυσιολογικός», ειδικά όταν όλοι γύρω μας τρέχουν σε αυτήν την ταχύτητα. Δεν είναι μόνο η δουλειά και οι οικογενειακές ανάγκες, αλλά προσθέτοντας τις προσδοκίες που έχουμε θέσει στον εαυτό μας σχετικά με το τι θα πρέπει να κάνουμε στον ελεύθερο χρόνο μας. Η ανάκαμψη σε έναν ήσυχο χώρο είναι η ανατροφοδότηση που μας επιτρέπει να απολαύσουμε πραγματικά πώς ζούμε και εργαζόμαστε.\nΕάν οποιαδήποτε από τις ακόλουθες φράσεις σας εκφράζει, ήρθε η στιγμή να δώσετε προτεραιότητα στην επαναφόρτιση:\n«Δεν μπορώ να αντιμετωπίσω τίποτα άλλο.»\n«Θέλω μόνο να κρυφτώ.»\n«Νιώθω ότι καταρρέω.»\nΤα παρακάτω σημεία είναι μερικά μόνο από αυτά που συνήθως απαντώνται πριν από την κατάρρευση. Ο γιατρός σας μπορεί να αξιολογήσει την κατάστασή σας και να αναγνωρίσει και άλλα στοιχεία.\n1. Πόνοι στο σώμα και κακή ανάκαμψη από ασθένειες.\n2. Ζητήματα πέψης: φουσκώματα, δυσκοιλιότητα και διάρροια.\n4. Ζάχαρη και διεγερτικοί πόθοι.\nΤα συμπτώματα άγχους είναι αποτέλεσμα της υπερλειτουργίας. Αυτό αυξάνει την επιθυμία να καταναλώσετε τρόφιμα, ενώ μεταφράζεται σε όλα τα συστήματα του σώματος: το πεπτικό, το ανοσοποιητικό, το νευρικό και ούτω καθεξής.\nΠοια είναι τα συμπτώματα του νευρικού κλονισμούΜε όλα τα συστήματα αυξημένα, το ανοσοποιητικό μπορεί να υποφέρει και η φλεγμονή επιφέρει πόνο, δερματικά και τα πεπτικά προβλήματα. Αντιθέτως, η πλήρης πέψη βασίζεται σε μία ήρεμη νευρική κατάσταση του συστήματος και αγωνίζεται να ρυθμίσει και να απορροφήσει πλήρως τα θρεπτικά συστατικά και να αποβάλλει τις τοξίνες όταν διακυβεύεται.\nΟι καλής ποιότητας πρωτεΐνες, όπως το κρέας ελευθέρας βοσκής, τα ψάρια, τα αυγά ή το κατσικίσιο τυρί και τα λαχανικά τρέφουν το σώμα και εμποδίζουν ένα άτομο να καταναλώσει καφεΐνη ή ζαχαρούχα σνακ.\n5. Κακή στάση του σώματος.\n6. Αναπνοή αργή.\n7. Αντίδραση στον θόρυβο, το φως και τις απότομες κινήσεις.\nΕίναι μέρος των προστατευτικών μηχανισμών του οργανισμού μας να κάμπτεται προς τα μέσα και να έχει κυρτή στάση. Η κατάσταση αυτή συχνά συνδέεται με το χρόνιο στρες, την κατάθλιψη και την επαγγελματική εξουθένωση. Αν έχουμε κολλήσει σε αυτήν τη λειτουργία, ο θόρυβος και το έντονο φως μπορεί να φαίνονται αφόρητα.\n8. Εσωτερικός μονόλογος και διάλογος σε υψηλά επίπεδα.\n9. Ευαισθησία στις γνώμες των άλλων.\nΤο άγχος είναι μια αυξημένη διεγερτική απόκριση και αποτελεί λειτουργία επιβίωσης, που σημαίνει ότι μπορεί να προωθήσει μια προοπτική που στηρίζεται στον φόβο για την αυτο-προστασία.\nΤο άγχος, η ανικανότητα και οι φόβοι γύρω από τα μελλοντικά γεγονότα και την ασφάλεια μπορεί να κυριαρχήσουν και να θολώσουν τις δράσεις και τις αποφάσεις μας διατηρώντας έναν φαύλο κύκλο.\nΠοια είναι τα συμπτώματα του νευρικού κλονισμούΗ ασφάλεια είναι η λέξη κλειδί σε μέρη και καταστάσεις όπου αισθάνεστε παρηγοριά, ηρεμία. Είτε πρόκειται για τον χρόνο με έναν καλό φίλο είτε περπάτημα στην εξοχή είτε να μιλήσετε με έναν αξιόπιστο σύμβουλο, αυτές οι πράξεις συμβάλλουν στο να μην παραμένουμε σε μία κλειδωμένη κατάσταση εξάντλησης.\n10. Οι συνήθεις εργασίες σχετίζονται με σκληρή δουλειά.\n11. Νιώθετε την ανάγκη να απομονώσετε τον εαυτό σας.\n12. Κακή ποιότητα ύπνου.\nΗ υπερφόρτωση στρες μπορεί να οδηγήσει σε εξουθένωση, και εκφράζεται διαφορετικά για τον καθένα από εμάς, κυμαίνεται από το άγχος έως τις κρίσεις πανικού. Τα υψηλά επίπεδα ορμονών του στρες διαταράσσουν τον ύπνο, το οποίο επιτείνει την πίεση για την ψυχική και σωματική υγεία.\nΚοιτάζοντας το κινητό σας μέσα στη νύχτα εμποδίζεται η παραγωγή της ορμόνης του ύπνου μελατονίνη και προκαλεί μικρές κινήσεις των ματιών που σας κρατούν σε εγρήγορση. Απομακρυνθείτε, λοιπόν, από την τεχνολογία όσο το δυνατόν συχνότερα και κινηθείτε προς δραστηριότητες που μειώνουν τις ορμόνες του στρες, όπως μουσική, δημιουργικές αναζητήσεις και γιόγκα.\nΠροηγούμενο άρθροΜαύρο κύμινο: σπορά καλλιέργεια\nΕπόμενο άρθροΦτιάξτε εύκολα τα δικά σας φιογκάκια για δώρα!


Google Family Link - Συνήθεις ερωτήσεις\nΈχουμε συγκεντρώσει απαντήσεις σε κάποιες από τις πιο συνήθεις ερωτήσεις σχετικά με το Family Link. Αν χρησιμοποιείτε ήδη την εφαρμογή και έχετε κάποια δική σας ερώτηση, μπορείτε να ανατρέξετε στο Κέντρο βοήθειας για περισσότερες πληροφορίες.\nΠώς λειτουργεί το Family Link;\nΧάρη στην εφαρμογή Family Link από την Google οι γονείς μπορούν να ενημερώνονται για τις ενέργειες του παιδιού ή του εφήβου στη συσκευή Android που χρησιμοποιεί και μπορούν επίσης να θέσουν ορισμένους βασικούς ψηφιακούς κανόνες για την οικογένειά τους.\nΠρώτα, ένα παιδί/ένας έφηβος θα χρειαστεί μία συμβατή συσκευή (δείτε ποιες συσκευές λειτουργούν με το Family Link). Στη συνέχεια, οι γονείς μπορούν να ξεκινήσουν κατεβάζοντας το Family Link στη δική τους συσκευή (Android ή iPhone).\nΕάν ένα παιδί/ένας έφηβος έχει ήδη λογαριασμό, το Family Link θα καθοδηγήσει τον γονέα για να συνδέσει τον δικό του λογαριασμό με τον λογαριασμό του παιδιού του. Στα πλαίσια αυτής της διαδικασίας, το παιδί/ο έφηβος μπορεί επίσης να χρειαστεί να κατεβάσει την εφαρμογή Family Link (για παιδιά/εφήβους) στο τηλέφωνό του, προκειμένου να ολοκληρωθεί η διαδικασία σύνδεσης των λογαριασμών.\nΟι γονείς μπορούν επίσης να χρησιμοποιήσουν το Family Link για να δημιουργήσουν έναν Λογαριασμό Google για το παιδί τους που είναι κάτω των 13 ετών (ή το όριο ηλικίας που ισχύει στη χώρα σας). Μόλις ολοκληρωθεί, τα παιδιά μπορούν να συνδεθούν στη συσκευή τους με τον νέο λογαριασμό τους.\nΑφού συνδεθούν οι λογαριασμοί, οι γονείς μπορούν να χρησιμοποιούν το Family Link, για να τους βοηθά με ενέργειες όπως την επίβλεψη του χρόνου χρήσης και τη διαχείριση του περιεχομένου που χρησιμοποιούν.\nΤο Family Link αποκλείει όλο το ακατάλληλο περιεχόμενο για τα παιδιά μου;\nΌχι. Το Family Link δεν αποκλείει ακατάλληλο περιεχόμενο, αλλά μερικές εφαρμογές ενδέχεται να έχουν τις δικές τους επιλογές φιλτραρίσματος. Ορισμένες εφαρμογές Google όπως η Αναζήτηση και το Chrome έχουν επιλογές φιλτραρίσματος που μπορείτε να βρείτε στο Family Link. Για τους γονείς εφήβων 13 ετών και άνω, η Λειτουργία περιορισμένης πρόσβασης στο YouTube είναι μια προαιρετική ρύθμιση που μπορεί να χρησιμοποιηθεί για το φιλτράρισμα πιθανού περιεχομένου για ενηλίκους. Λάβετε υπόψη ότι αυτά τα φίλτρα δεν είναι τέλεια, επομένως μερικές φορές καταφέρνει να περνάει από αυτά άσεμνο περιεχόμενο, περιεχόμενο υπερβολικής βίας ή άλλο περιεχόμενο που ενδεχομένως να μην θέλετε να δει το παιδί σας. Προτείνουμε να ελέγξετε τις ρυθμίσεις εφαρμογών καθώς και τις ρυθμίσεις και τα εργαλεία που προσφέρει το Family Link, προκειμένου να αποφασίσετε τι είναι κατάλληλο για την οικογένειά σας.\nΜπορούν να χρησιμοποιήσουν οι γονείς το Family Link στο Android;\nΝαι. Οι γονείς μπορούν να χρησιμοποιούν το Family Link σε συσκευές Android με έκδοση KitKat (4.4) και νεότερη.\nΜπορούν να χρησιμοποιήσουν οι γονείς το Family Link στο iOS;\nΝαι. Οι γονείς μπορούν να χρησιμοποιούν το Family Link σε iPhone με iOS 11 ή νεότερη έκδοση.\nΟι γονείς μπορούν να χρησιμοποιήσουν το Family Link σε πρόγραμμα περιήγησης ιστού;\nΟι γονείς μπορούν να διαχειριστούν ορισμένες από τις ρυθμίσεις λογαριασμού του παιδιού τους σε ένα πρόγραμμα περιήγησης στον ιστό. Άλλες λειτουργίες, όπως ο καθορισμός ορίων χρόνου χρήσης, απαιτούν οι γονείς να διαθέτουν την εφαρμογή Family Link σε Android ή iPhone.\nΤα παιδιά ή οι έφηβοι μπορούν να χρησιμοποιήσουν το Family Link στο Android;\nΓια καλύτερα αποτελέσματα, συνιστούμε τα παιδιά ή οι έφηβοι να χρησιμοποιούν συσκευές Android με έκδοση 7.0 (Nougat) ή νεότερη. Οι συσκευές με εκδόσεις Android 5.0 και 6.0 (Lollipop και Marshmallow) μπορεί να έχουν επίσης τη δυνατότητα να χρησιμοποιήσουν το Family Link. Για να μάθετε περισσότερα, ανατρέξτε στο Κέντρο βοήθειας.\nΤα παιδιά/οι έφηβοι μπορούν να χρησιμοποιήσουν το Family Link σε Chromebook (ChromeOS);\nΤα παιδιά και οι έφηβοι μπορούν να συνδεθούν στον Λογαριασμό τους Google σε συσκευές Chromebook. Οι γονείς μπορούν να κάνουν διάφορες ενέργειες, όπως να διαχειριστούν τις ρυθμίσεις του Chromebook και του λογαριασμού του παιδιού τους και να ορίσουν περιορισμούς για ιστοτόπους. Μάθετε περισσότερα εδώ.\nΤα παιδιά/οι έφηβοι μπορούν να χρησιμοποιήσουν το Family Link στο iOS και σε προγράμματα περιήγησης στον ιστό;\nΤα παιδιά και οι έφηβοι μπορούν να συνδεθούν στον Λογαριασμό τους Google σε συσκευές iOS και σε προγράμματα περιήγησης στον ιστό με τη συναίνεση του γονέα τους. Οι γονείς μπορούν να συνεχίσουν να διαχειρίζονται ορισμένες από τις ρυθμίσεις λογαριασμού του παιδιού τους, ενώ οι ρυθμίσεις αυτές θα ισχύουν όταν το παιδί είναι συνδεδεμένο και χρησιμοποιεί εφαρμογές και υπηρεσίες της Google σε συσκευή iOS ή στον ιστό. Άλλες λειτουργίες στην εφαρμογή Family Link, όπως η διαχείριση των εφαρμογών που μπορούν να χρησιμοποιήσουν τα παιδιά σας και ο καθορισμός ορίων χρόνου χρήσης, δεν θα είναι διαθέσιμες στους γονείς όταν το παιδί χρησιμοποιεί μια συσκευή iOS ή είναι συνδεδεμένο μέσω του ιστού. Μάθετε περισσότερα σχετικά με τη σύνδεση παιδιών/εφήβων σε συσκευές iOS και προγράμματα περιήγησης στον ιστό.\nΠόσος χρόνος χρειάζεται για τη ρύθμιση της συσκευής και του Λογαριασμού Google του παιδιού;\nΘα πρέπει να υπολογίσετε ότι θα χρειαστείτε περίπου 15 λεπτά, για να ρυθμίσετε τον Λογαριασμό Google και τη συσκευή Android του παιδιού σας.\nΥπάρχει ελάχιστη ηλικία, για να έχει κάποιο παιδί Λογαριασμό Google του οποίου η διαχείριση γίνεται μέσω του Family Link;\nΌχι. Εσείς θα αποφασίσετε πότε το παιδί σας θα είναι έτοιμο για το πρώτο του τηλέφωνο ή tablet Android.\nΤα παιδιά μου θα βλέπουν διαφημίσεις, ενώ είναι συνδεδεμένα στον δικό τους Λογαριασμό Google;\nΝαι, οι υπηρεσίες της Google υποστηρίζονται από διαφημίσεις και το παιδί σας μπορεί να βλέπει διαφημίσεις κατά τη χρήση των προϊόντων μας.\nΜπορώ να χρησιμοποιήσω το Family Link, για να εποπτεύω το έφηβο μέλος της οικογένειάς μου;\nΝαι, το Family Link μπορεί να χρησιμοποιηθεί για την επίβλεψη εφήβων (παιδιών ηλικίας άνω των 13 ετών ή άνω του ορίου ηλικίας συναίνεσης που ισχύει στη χώρα σας). Σε αντίθεση με τα παιδιά κάτω από το όριο ηλικίας συναίνεσης, οι έφηβοι έχουν τη δυνατότητα να σταματήσουν την εποπτεία ανά πάσα στιγμή, αλλά αν το κάνουν, θα ειδοποιηθείτε και οι συσκευές τους θα κλειδωθούν προσωρινά και δεν θα μπορούν να χρησιμοποιηθούν.\nΜπορώ να χρησιμοποιήσω τον λογαριασμό μου που έλαβα για εκπαιδευτική ή επαγγελματική χρήση για τη διαχείριση ομάδας οικογένειας;\nΌχι. Οι λογαριασμοί που παρέχονται για επαγγελματική ή εκπαιδευτική χρήση δεν μπορούν να χρησιμοποιηθούν για τη διαχείριση μιας ομάδας οικογένειας. Μπορείτε να χρησιμοποιήσετε έναν προσωπικό Λογαριασμό Google, όπως τον λογαριασμό σας Gmail με το Family Link.\nΓιατί επιτρέπετε στα παιδιά με διαχειριζόμενο λογαριασμό να έχουν μόνο έναν εγκατεστημένο Λογαριασμό Google στις εποπτευόμενες συσκευές τους;\nΑυτός ο περιορισμός μάς βοηθάει να διατηρήσουμε σημαντικές συμπεριφορές του προϊόντος. Για παράδειγμα, αν υπήρχε κάποιος άλλος λογαριασμός στη συσκευή, τα παιδιά θα μπορούσαν να μεταβούν σε αυτόν τον λογαριασμό, για να κατεβάσουν εφαρμογές από το Play χωρίς έγκριση από τους γονείς τους.\nΤι θα συμβεί όταν το παιδί μου γίνει 13 ετών (ή συμπληρώσει το όριο ηλικίας που ισχύει στη χώρα σας)\nΌταν το παιδί σας γίνει 13 ετών (ή συμπληρώσει το όριο ηλικίας που ισχύει στη χώρα σας), θα μπορεί να επιλέξει να χρησιμοποιεί έναν κανονικό Λογαριασμό Google. Προτού το παιδί γίνει 13 ετών, οι γονείς θα λάβουν μήνυμα ηλεκτρονικού ταχυδρομείου που θα τους ενημερώνει ότι το παιδί θα πληροί τις προϋποθέσεις για να αναλάβει την ευθύνη του λογαριασμού του στα γενέθλιά του και επομένως δεν θα μπορούν πλέον να διαχειρίζονται τον λογαριασμό του. Την ημέρα που γίνονται 13 ετών, τα παιδιά μπορούν να επιλέξουν εάν θέλουν να διαχειρίζονται τον δικό τους Λογαριασμό Google ή να συνεχιστεί η διαχείρισή του από τους γονείς τους. Εάν το παιδί σας επιλέξει να αναλάβει τον έλεγχο του λογαριασμού του, αλλά εξακολουθείτε να θέλετε να ενημερώνεστε, τα εργαλεία εποπτείας του Family Link μπορούν να ενεργοποιηθούν εκ νέου με την εφαρμογή Family Link (Για παιδιά/εφήβους) στη συσκευή του. Για περισσότερες πληροφορίες, ανατρέξτε στο Κέντρο βοήθειας.\nΕίστε έτοιμοι; Κατεβάστε την εφαρμογή.\nΚατεβάστε το Family Link στη συσκευή σας, για να ενημερώνεστε για τις δραστηριότητες του παιδιού σας.\nΜπορείτε να ρυθμίσετε την επίβλεψη στο διαδίκτυο.